text: Tomi Karhu (ent. "Lukkari", es. Antti Väre) on Otso Karhun ja Jaana Jokelan poika, joka on ollut mukana sarjassa alusta alkaen. Tomi oli koulussa hyvä, etenkin äidinkielessä. Lukioaikana tavoitteenaan oli tulla toimittajaksi. Keväällä 2011 Virtauksen kevätjuhlassa esitetty Tuhkimo-musikaali oli Tomin käsikirjoittama ja ohjaama.


title: Luettelo televisiosarjan Uusi päivä henkilöistä

text: Sarjan alussa Tomi asui yhdessä isänsä Otson kanssa ja ensimmäisen lukiovuotensa aikana hän alkoi seurustelemaan Emmi Lukkarin kanssa. Emmi lopetti suhteen, koska Tomi kannatti suurlukiota. Lisäksi Emmi oli jo tällöin ihastunut seuraavaan kumppaniinsa eli manageriinsa Aleksiin. Myöhemmin he palasivat yhteen ja menivät naimisiin. Suhde päättyi eroon Emmin rakastuessa naiseen. Tomi on ollut parisuhteessa myös nykyisen kämppiksensä Krista Kortelaisen kanssa.


text: Keväällä 2016 Tomi muutti Tampereelle kimppakämppään Reinon, Kristan ja Sonjan kanssa. Tomi opiskelee Tampereella elokuvaohjausta. Sarjan kuluessa niin Tomin tyyli kuin luonnekin on muuttunut rennommaksi, mutta intohimo kameran kanssa työskentelemiseen on säilynyt.


text: Sarjan kahdeksannella tuotantokaudella Tomi päätyi sänkyyn itseään nuoremman Iris Rainion kanssa. Tomi oli ollut jo pidemmän aikaa kiinnostunut Iriksestä ja he alkoivat seurustelemaan, vaikka Tomilla olikin hieman ongelmia sitoutumisen kanssa. Suhde kuitenkin kärsi useista erimielisyyksistä, joihin liittyivät pitkälti Tomin uusi elokuvaprojekti ja tositelevisio-ohjelma, jossa Iris esiintyi. Tomi jätti Iriksen, mutta pari palasi myöhemmin takaisin yhteen. Tomi aloitti tekemään uutta televisiosarjaa nimeltä "Alaston kaupunki", johon Iris osallistui. Myöhemmin Tomi sai selville Iriksen olleen Tituksen kanssa Nizzassa, vaikka Iris oli sanonut Tomille olevansa kaverinsa Suskin kanssa Ikalisissa kylpylässä. Monen mutkan jälkeen he saivat sovittua asiansa, mutta parin erimielisyydet eivät päättyneet siihen ja ennen sarjan päättymistä he erosivat. Tomin osalta sarja päättyi siihen, että hän lähti kämppiksensä Sonjan kanssa tutustumaan eteläamerikkalaisen intiaaniheimon elämään.


text: Jaana Jokela (es. Satu Silvo) on Otso Karhun entinen vaimo ja Tomi Karhun äiti. Hahmo nähtiin sarjassa ensimmäisen kerran lokakuussa 2013 poikansa ylioppilasjuhlissa. Jaana palasi sarjaan jälleen tammikuussa 2014, kun hän osti Virtauksessa sijainneen kukkakaupan. Otson ja Jaanan välit lämpenivät jälleen, mutta juuri ennen parin muuttoa Tampereelle Otso tajusi ettei voi edelleenkään luottaa Jaanaan ja suhde päättyi. Jaana lähti yksin Tampereelle ja laittoi kukkakauppansa myyntiin.


text: Lisbeth ”Lissu” Kanerva (es. Hanna-Riikka Siitonen 2010–2018, Mari Posti 2018) on esiintynyt sarjassa alusta alkaen. Lissuksi kutsuttu Lisbeth työskentelee Virtauksen ilmaisutaidepainotteisessa lukiossa laulunopettajana ja on vetänyt myös Virtauksen sekakuoroa. Myöhemmin hänestä tuli kyseisen lukion rehtori, kunnes luovutti paikkansa aluksi äityslomansa ajaksi, mutta sittemmin pysyvästi Jukka Hiltuselle. Lissulla on tausta Irvikissat-nimisen pop-yhtyeen laulajana. Yhtyeen taustajoukkoihin kuului myös Raimo ”Kukko” Koistinen, ja Lissu olikin ollut Kukon ystävä jo pitkään. Lissu seurusteli jonkin aikaa Lauri Kallion kanssa, mutta suhde kariutui siihen, kun Lissu tajusi Laurin salaa haikailevan Elina Haaviston perään.


text: Lissulla oli viidennellä tuotantokaudella suhde Juha Holmaan, joka oli töissä kaivosyhtiö Hansson Mining Companyssä. Lissu tuli raskaaksi Juhalle, mutta Juhan saadessa tietää asiasta hän jätti Lissun ja muutti töihin Kanadaan. Lissu kuitenkin päätti pitää lapsen. Lissu oli raskaana vielä kevään 2015 päätösjaksossa, mutta seuraavan kevään jaksoissa kävi ilmi, että Lissun lapsi oli kuollut. Äitiyslomansa päättänyt Lissu antoi Jukka Hiltusen jatkaa rehtorina, mikä saattoi olla suuri virhe koulun kannalta, sillä Hiltunen minimoi ilmaisuaineiden kulut ja tunnit. Syksyllä 2016 Lissu alkoi viettää paljon aikaa Otso Karhun kanssa ja asuikin hetken aikaa tämän luona.


text: Lokakuussa 2017 selvisi, että Lissu on sarjassa nähdyn Jarkko Rannilan uusi naisystävä. Lissu ei tiedä, että Jarkko on lyönyt entistä vaimoaan Onervaa, joka on kimppakämpässä asuvan Sonjan täti ja vuokraa kimppakämppää kämpässä asuville. Lissu sai Jarkon menneisyyden selville itse Onervalta, kun Onerva tuli keskustelemaan hänen ja Emman kanssa alun perin Emman sopeutumisvaikeuksista. Lissu jätti Jarkon saatuaan tietää, että Jarkko oli hänen selkänsä takana yrittänyt saada Onervan takaisin. Tämän jälkeen Lissulla oli säätöä Otson Karhun kanssa, mutta hän päätti lopettaa heidän epämääräiseen suhteensa tajuttuaan, että Otso on ihastunut Maija Helmiseen. Otso ja Lissu alkavat seurustella syksyllä 2018 ja ostavat lopulta yhteisen omakotitalon. Sarjan päättyessä he olivat onnellisesti yhdessä.


text: Keväällä 2018 esitetystä jaksosta 732 alkaen Lissun näyttelijäksi vaihtui Mari Posti, sillä Lissua aiemmin näytellyt Hanna-Riikka Siitonen jäi sairauslomalle. Siitonen menehtyi 23. heinäkuuta 2018. Sarjan viimeisen jakson lopussa soi Siitosen muistolle hänen laulamansa kappale "Tunnen nämä kadut”.


text: Markku Lukkari (es. Tommi Raitolehto) on Emmi Lukkarin isä, joka työskenteli Sunerin ammattiliiton lakimiehenä. Hänellä oli lyhyt suhde Lisbeth "Lissu" Kanervan kanssa.


text: Anni Malinen (es. Anette Aghazarian) on esiintynyt sarjassa vuodesta 2013 lähtien. Anni on puoliksi turkkilainen ja hänellä on hyvin persoonallinen tyyli. Kun Anni tapasi isänsä ensimmäistä kertaa tämä suostutteli Annin matkustamaan kanssaan Turkkiin. Anni tapasi Turkissa Ismetin, jonka kanssa hän alkoi seurustelemaan. Pian he menivät myös kihloihin. Suhde oli kuitenkin sovittu liitto Annin ja Ismetin sukujen välillä eikä Ismet oikeasti rakastanut Annia. Annin silloinen ystävä Roni Siren, joka oli ihastunut Anniin, oli mustasukkainen Ismetistä, mistä syntyikin riita Annin ja Ronin välille. Anni ja Ismet erosivat, kun Roni huomasi tietokoneelta jonkun toisen naisen halaavan Ismetiä ja kertoi tästä Annille.


text: Pian eron jälkeen Anni kiinnostui Karri Palomäestä. Asuntolan naamiasbileissä Batmaniksi pukeutunut Roni suuteli Annia ja pakeni paikalta. Anni luuli Batmania Karriksi ja luuli, että Karri pitää hänestä. Anni ja Karri suutelivatkin kerran. Pian Annillekin selvisi, ettei Batman ollut Karri eikä tämä ollut kiinnostunut Annista. Myöhemmin Anni tajusi, että kyseessä oli Roni ja he alkoivat seurustella. Heidän suhteensa on kestänyt pitempään kuin monilla muilla sarjan pareilla. He elivät erossa noin kuukauden ajan, mutta palasivat sitten yhteen. Ongelmia parin välille ovat tuoneet rahattomuus ja opiskelut.


text: Anni on työskennellyt Virtauksen kaupungille siivoojana, mutta valmistuttuaan ylioppilaaksi hän alkoi tekemään töitä Turpiinissa. Keväällä 2018 Anni innostui yhä enemmän maskeerauksesta. Roni osti hänelle lahjaksi maskeerauskurssin, jonka takia parin yhteinen aika jäi vähemmälle. Anni ei myöskään päässyt töihin Turpiiniin koko viikonloppuna kurssin takia. Myöhemmin Anni sai uuden tarjouksen kuukauden mittaisesta maskeerauskurssista, josta hän kieltäytyi aluksi. Saatuaan paikan maskeerauskurssin assistenttina hän kuitenkin hyvästeli Ronin kirjeen kera ja lähti kurssille. Syksyllä 2018 Anni palasi Virtaukseen, koska maskeerauskurssi oli ollut vale. Anni ja Roni jatkoivat Turpiinin pyörittämistä. Sarjan toiseksi viimeisessä jaksossa kerrottiin, että heidän kissakahvilaksi muuttamansa Turpiini oli menestys ja he rikastuivat. Paljastui myös, että Anni odotti parin ensimmäistä lasta, minkä johdosta he päättivät alkaa taas elämään niin sanottua "normaalia elämää" eli luopua rikkauksistaan ja tehdä Turpiinista sellaisen kuin se ennenkin oli.


text: Ugur Budak (es. Harri Liuksiala) on Anni Malisen turkkilainen isä. Aluksi Anni pelkäsi sitä mutta myöhemmin lähti hänen kanssaan Turkkiin matkalle.


text: Ismet Sadik (es. Pedram Notash) on Anni Malisen entinen kihlattu, jonka kanssa Anni oli aikeissa mennä naimisiin täysi-ikäistyttyään. Aikeet peruuntuivat Annin saatua tietää Ismetin rakastuneen Turkissa toiseen naiseen.


text: Peetu Määttä (es. Oskar Sara-Aho) esiintyi sarjassa vuodesta 2010 syksyyn 2012. Peetu on Sakarin pikkuveli ja Tuija Haaviston paras kaveri. Hänen erikoistaitonaan on beatboxaus ja hän on muutamaan kertaan kerännyt rahaa sen avulla. Peetulle on ominaista oikeudenmukaisuuden kiivas puolustaminen, joka on aiheuttanut myös ongelmia. Hän esimerkiksi kosti kissan yli autolla ajaneelle naiselle maalaamalla spray-maalilla herjauksen tämän auton kylkeen. Lisäksi hän otti oikeuden omiin käsiinsä Sakarin menetettyä työnsä varastamalla Sunerin pankkikortin ja maksamalla nostamillaan rahoilla velkoja. Näiden seurauksena Sakari joutui entistä pahempiin velkoihin ja Peetu joutui lastenkotiin. Sakarille tarjoutui tilaisuus työllistyä tanssijana, jolloin tämän pystyisi elättämään myös Peetun. Sakari ja Peetu muuttivat yhdessä Tampereelle.


text: Sakari "Sakke" Määttä (es. Matti Leino) on esiintynyt sarjassa vuodesta 2010 syksyyn 2012 ja jälleen syksystä 2017 eteenpäin. Sakari on pikkuveljensä Peetun yksinhuoltaja. Sakari oli pitkään ihastunut Sara Erkkilään, mutta heidän välillensä ei kuitenkaan syntynyt mitään vakavampaa. Sakari työskenteli määräaikaisena Sunerilla, mutta lopulta työsopimusta ei enää jatkettu taloudellisista syistä. Työttömyys on aiheuttanut Sakarille mittavia rahahuolia, sillä samaan aikaan hänelle oli langennut maksettavaksi Peetun töhrimän auton uudelleenmaalaus. Sakari työskenteli siivoojana ja yritti hankkia lisätienestiä osallistumalla erääseen tanssikilpailuun Krista Kortelaisen parina. Tanssikisasta innostuneena Sakari alkoi haaveilemaan ammattitanssijan urasta. Tanssikisan jälkeen Sakarille tarjottiin työtä tanssijana ja Sakari muutti pikkuveljensä Peetun kanssa Tampereelle.


text: Syksyllä 2017 hän palasi Virtaukseen aloittaessaan Virtauksen ilmaisutaidon lukion uutena tanssinopettajana edeltäjänsä Marikan kuoltua. Sakari sai Lisbeth Kanervalta soiton vapaasta tanssinopettajan paikasta juuri kun oli berliiniläisessä kirkossa odottamassa vihkimistään. Sakari otti tarjouksen vastaan ja jätti menemättä alttarille lähtien lähes suoraa tietä Suomeen. Ennen ensimmäistä työpäiväänsä hän vietti yhden yön Sonja Ollilan kanssa, mutta he päättivät unohtaa koko jutun saadessaan tietää, että heistä tulee työkavereita ilmaisutaidon lukiossa. Sakarilla ja Sonjalla on siitä huolimatta lämpimät välit ja he viettävät aikaa yhdessä.


text: Helmikuussa 2018 esitetyissä jaksoissa Sakarin menneisyys alkoi valjeta. Hänen vaimonaan esittäytynyt nainen nimittäin soitteli hänelle usein, mutta Sakari halusi unohtaa hänet. Kyseessä on luultavasti sama nainen, jonka Sakari jätti ennen tuloaan Suomeen. Sakari päätyi Sonjan kanssa jälleen sänkyyn heidän keskusteltuaan hetken aikaa avioliitosta ja oltuaan humalassa. Sakarin puhelin soi hänen takkinsa taskussa kimppakämpän eteisessä ja Krista toi sen Sonjan huoneeseen järkyttäen Sonjan kertomalla, että puhelimessa on Sakarin vaimo. Vaimon nimeksi paljastui Renate, joka on hyvin takertuvainen ihminen eikä Sakari osannut sanoa hänelle ei. Lopulta Sakari jätti hänet lopullisesti. Sakari alkoi seurustelemaan Sonjan kanssa, mutta tavattuaan myöhemmin Sonjan siskon Siljan hän rakastui tähän ja erosi Sonjasta.


text: Maria Karoliina Nikko (es. Lotta Lehtikevari) esiintyi ensimmäisen kerran jaksossa "Ei kahta ilman kolmatta". Maria on ollut Osku Haaviston paras kaveri, mutta kaverisuhde on rakoillut pariinkin otteeseen Marian ja Oskun yhteisen bändiprojektin myötä sekä toistamiseen kun Maria alkoi seurustelemaan Oskun entisen kiusaajan, Masan, kanssa. Keväällä 2016 kävi kuitenkin ilmi, että kaksikko on eronnut. Maria on Vihreiden Valojen kitaristin, Rasmuksen, pikkusisko. Maria oli Oskun, Ronin ja Lennin bändin Bongolavan manageri, kunnes bändi hajosi. Marialla oli säätöä Lennin kanssa, mutta heidän välinsä viilenivät, kun Maria päätyi sänkyyn Oskun kanssa. Tämän jälkeen Osku ja Maria esittävät Lennille ja Oskun ihastukselle, Stellalle, seurustelevansa tehdäkseen heidät mustasukkaisiksi. Sittemmin he alkoivat seurustelemaan tosissaan, mutta suhde loppui lyhyeen Marian ja Lennin ihastuessa uudelleen toisiinsa. Maria jätti Oskun tämän takia. Syksyllä 2018 Maria osallistui Berliinissä järjestettävään tanssikilpailuun ja voitti sen. Palkintona hän sai vuoden opiskelustipendin Berliiniin.


text: Rasmus Nikko (es. Ville-Veikko Airaniemi) on Maria Nikon isoveli ja Vihreiden Valojen kitaristi. Rasmus poistui sarjasta hahmon lähdettyä armeijaan vuonna 2014, mutta palasi takaisin vuonna 2015. Kun Vihreiden Valojen solisti Jani Hellemaa poistui sarjasta, myöskään Rasmusta ei ole sarjassa enää nähty.


text: Sonja Ollila (es. Hennariikka Laaksola) on esiintynyt sarjassa keväästä 2016 alkaen. Sonja opiskelee psykologiaa ja hänellä on pikkusisko Silja, joka harrastaa tennistä. Hän asuu kimppakämppässä Reinon, Kristan, Iriksen ja Tomin kanssa ja työskentelee Virtauksen ilmaisutaidon lukiossa psykologian opettajana.


text: Sonja seurusteli Lauri Kallion kanssa, mutta suhde päättyi syksyllä 2016 Sonjan toiveesta. Laurin jälkeen Sonjassa alkoi ilmetä ihastumisen merkkejä naimisissa olevaa Tero Kuuslaa kohtaan. He päätyivät kerran harrastamaan seksiä Teron puolison Marikan selän takana Turpiinissa ja Teroon ihastunut Sonja alkoi elätellä suuria toiveita Teron suhteen. Teron katui pettäneensä Marikaa ja koki tehneensä virheen. Marikan kuoltua kevään 2017 päätösjaksossa, Sonja auttoi Teroa pääsemään jaloilleen ja he viettivät jälleen yhden yön yhdessä. Myöhemmin Tero pyysi Sonjaa kuitenkin aikaa olla yksin, mutta myöhemmin he tapasivat jälleen seksin merkeissä. Sonja rakastui Teroon, jolla ei kuitenkaan ollut vastaavia tunteita häntä kohtaan, joten Sonja päätti unohtaa Teron.


text: Sonja sai töitä Virtauksen ilmaisutaidon lukiosta psykologian opettajana, mikä sai hänet ajattelemaan muutakin kuin Teroa. Ennen ensimmäistä työpäiväänsä hän vietti yhden yön Suomeen palanneen Sakari Määtän kanssa. Seuraavana aamuna heille paljastui, että he ovat työkavereita, jonka jälkeen he päättivät unohtaa edellisen yön tapahtumat. Heillä on edelleen lämpimät välit ja he viettävät paljon aikaa yhdessä. Helmikuussa 2018 he päätyivät uudemman kerran sänkyyn. Sakari myös esitti Sonjan poikaystävää Titukselle. Sittemmin Sakari ja Sonja alkoivat oikeasti seurustelemaan, mutta suhde päättyi Sakarin ja Sonjan siskon, Siljan, rakastuttua toisiinsa. Sarjan toiseksi viimeisessä jaksossa Sonjan kerrottiin käyneen läpi useita eri työpaikkoja, mutta saaden potkut jokaisesta. Jakson päätteeksi Sonja lähti kämppiksensä Tomi Karhun kanssa tutustumaan eteläamerikkalaisen intiaaniheimon elämään.


text: Emma Rannila (es. Vieno Virtanen) on Jarkko Rannilan ja tämän ex-vaimon Onervan tytär. Onerva on Sonja Ollilan täti eli näin ollen Sonjan ja muiden kimppakämpässä asuvien vuokranantaja. Emmaa nähtiin alun perin sarjassa vuonna 2016, kun hän tutustui kimppakämpässä asuvaan Reinoon. Emmalla oli vaikeat kotiolot ja Reino yritti auttaa tätä. Jarkon lyötyä Onervaa kasvoihin, Onerva päätti ottaa avioeron ja muutti Emman kanssa Hämeenlinnaan. Syksyllä 2017 Emma palasi sarjaan ilmestyessään kämppisten oven taakse. Hän kertoi, että asuu nykyään isänsä luona joka toinen viikonloppu. Selvisi myös, että Jarkolla on uusi naisystävä, josta Emma ei pidä. Pian tämän jälkeen Kristalle ja Reinolle selvisi, että kyseessä on Kristan entinen musiikinopettaja ja koulun vararehtori Lisbeth "Lissu" Kanerva. Lissu oli ollut huolissaan kadonneesta Emmasta, mutta oli iloinen tajuttuaan, että Emmalla on ympärillään paljon välittäviä aikuisia. Myöhemmin Emma yritti lavastaa Lissun väkivaltaiseksi, mutta päätti myöhemmin paljastaa valehdelleensa ja sovun aikaiseksi Lissun kanssa. Emmaa nähtiin sarjassa jälleen keväällä 2018.


text: Jarkko Rannila (es. Jyrki Mänttäri) esiintyi sarjassa vuonna 2016. Hän on Emma Rannilan isä ja Onerva Rannilan entinen aviomies, joka kohteli Onervaa väkivaltaisesti. Tämän seurauksena Onerva otti avioeron Jarkosta ja muutti Emman kanssa Hämeenlinnaan. Keväällä 2017 selvisi, että Emma käy ajoittain isänsä luona vierailuilla. Emma toivoi vanhempiensa yhteenpaluuta, vaikka tiesikin isänsä väkivaltaisuudesta. Jarkon uusi naisystävä Lisbeth "Lissu" Kanerva ei tiennyt Jarkon väkivaltaisesta puolesta eikä Emma pitänyt hänestä. Kun Lissu sai tietää Jarkon yrittäneen saada Onervan takaisin hänen selkänsä takana, molemmat naiset jättivät hyvästit Jarkolle. Jarkkoa ei kuitenkaan nähty ruudussa enää vuonna 2017.


text: Onerva Rannila (es. Niina Sirén-Haapasaari) on Emman äiti ja näin ollen Jarkko Rannilan entinen vaimo. Hän on myös Sonja Ollilan täti. Onerva on nähtiin ensimmäisen kerran syksyllä 2016, kun hän kertoi kämppiksille muuttavansa Emman kanssa Hämeenlinnaan hakien samalla avioeroa Jarkosta, joka oli lyönyt häntä kasvoihin. Seuraavan kerran Onervaa nähtiin sarjassa syksyllä 2017, kun Emmalla ilmeni sopeutumisongelmia isänsä uuden naisystävän Lisbeth "Lissu" Kanervan kanssa. Tämän seurauksena Onerva kertoi Lissulle myös Jarkon väkivaltaisesta puolesta. Paljastui myös, että Jarkko oli halukas palaamaan Onervan kanssa yhteen samaan aikaan kun hän seurusteli Lissun kanssa. Onerva ei kuitenkaan halunnut palata yhteen Jarkon kanssa. Onerva nähtiin taas keväällä 2018.


text: Eevert ”Eppu” Palomäki (es. Eemeli Sutelainen) oli sarjassa mukana vuosina 2014–2016 ja poistui sarjasta, koska näyttelijä halusi keskittyä opiskeluihinsa. Eppu on Karri Palomäen pikkuveli. He molemmat ovat kotoisin Kaustiselta, missä heidän vanhempansa pitävät minkkitarhaa.


text: Eppu esiintyi sarjassa ensimmäisen kerran marraskuussa 2014 jaksossa ”Uusi oppilas”, kun hän saapui uutena oppilaana Virtauksen ilmaisutaidon lukioon. Epulla on merkintä poliisin tiedoissa huumeiden käytöstä. Keväällä 2016 Eppu sai häädön asuntolasta ja muutti hetkeksi Haavistoon.


text: Epun tärkein ihmissuhde sarjassa oli Iris Rainio, joka oli ensimmäisiä ihmisiä, jonka Eppu tapasi saavuttuaan Virtaukseen. Iris kiinnostui Epusta jo heti alkuun. Myöhemmin Iris joutui sairaalaan syötyään Epun huumekeksejä, saaden niistä yliannostuksen. Eppu oli ollut jo pitkään kiinnostunut Iriksestä ja Iris hänestä. Juuri ennen Iriksen lähtöä Lontooseen he suutelivat ensimmäistä kertaa. Iriksen palatessa heillä oli muutama asia puhuttavana selviksi ja he päättivät alkaa seurustella vakavasti. Seurustelu jatkui ennallaan, kunnes Eppu joutui jättämään Virtauksen ja muuttamaan takaisin Kaustiselle auttamaan äitiään minkkitarhan ylläpidossa perheen isän saamaan sydänkohtauksen takia.


text: Karri Juhani Palomäki (es. Eemu Korpela) oli mukana sarjassa vuoden 2011 syksystä alkaen aina vuoteen 2015, ja teki ensiesiintymisensä jaksossa ”Rohkea rokan syö”. Karri on kotoisin Kaustiselta, mutta halusi vaihtaa ilmaisutaidon lukioon ja muutti sen takia Virtaukseen. Muutettuaan pois hän teki vielä pikapaluun vuonna 2016. Luonteeltaan Karri on äärimmäisen ulospäin suuntautunut ja täynnä energiaa oleva kujeilija. Hän pitää ihmisten provosoimisesta, ja se on aiheuttanut hänen kanssaan tekemisissä olleissa virtauslaisissa pahennusta, mutta myös ihailua. Karria epäiltiin yleensä ensimmäisenä, jos lukiossa tapahtui jotain ikävää.


text: Saavuttuaan sarjaan Karri muutti asuntolaan, jossa asuivat jo Jani, Cicca ja Aapo. Karri aiheutti muissa kiukkua, koska hän ei heti ymmärtänyt, että kaikki ostivat omat ruokansa ja juomansa eikä toisten ruokia tai muita tavaroita saanut käyttää ilman lupaa. Muut alkoivat kutsua Karria nimellä ”Kaustinen”. Myöhemmin Karri muiden onneksi paransi tapojaan.


text: Krista oli kiinnostunut Karrista jo miltei heti Karrin saavuttua Virtaukseen. Myöhemmin he seurustelivat, mutta suhde kariutui Karrin sitoutumiskammon vuoksi. Eroamisen jälkeen Karri yritti vielä saada Kristaa takaisin siinä kuitenkaan onnistumatta. Karrista ja Kristasta tuli ystäviä eron jälkeen ja Karrin muun muassa tuki Kristaa, kun tämä teki abortin. Kristan ja Karrin eron jälkeen Karri ihastui lääkepäissään Mirja Mäkimaahan ja lopetti Kristan havittelemisen. Karri aiheutti paljon päänvaivaa Mirjalle, mutta pari kuitenkin päätyi sänkyyn. Mirja valitsi kuitenkin Otson ja muutti tämän luokse. Karri jäi huutamaan Mirjan perään ja Karrin luultu itsemurhayritys (todellisuudessa hän horjahti asuntolan sillalta koskeen), sai Mirjan näyttämään virtauslaisten silmissä ”huonolta ihmiseltä”.


text: Karrin päästyä yli Mirjasta hän ihastui Kristan parhaaseen ystävään Vilmaan. Vilma jätti Janin parin häissä ja karkasi Karrin kanssa hetkeksi Virtauksesta. Kun Vilma ja Karri palasivat takaisin Virtaukseen, he eivät suostuneet tulemaan Haavistoon, koska Jani asui siellä. Vilma ja Väinö muuttivat Karrin luokse asuntolaan, mutta muuttivat pian Haaviston, koska Väinö oli ollut lähellä kuolemaa vakavan sairauden myötä. Karrin teatteriharrastuksen tuomien kiireiden vuoksi Karri laittoi Vilman ja heidän suhteensa tauolle. He palasivat kuitenkin yhteen myöhemmin ja Karri ehti kosiakin Vilmaa Kristan kehotuksesta ja Vilma suostui. Vilma kuitenkin huomasi rakastavansa yhä Jania ja jätti Karrin. Karri muutti pois Haavistosta asuntolaan.


text: Karri sai opiskelupaikan teatterikorkeakouluun ja poistui sarjasta. Keväällä 2016 Karri tuli vierailemaan Virtaukseen ja kertoi pikkuveljelleen Epulle, että heidän äitinsä tarvitsisi Eppua. Heidän isänsä oli saanut sydänkohtauksen eikä äiti pärjäisi yksin minkkitarhojen kanssa.


text: Iiro Rainio (es. Miro Puranen) on Saku Rainion poika ja Iris Rainion pikkuveli. Iiro aloitti opiskelut Virtauksen ilmaisutaidon lukiossa syksyllä 2017. Lukion avajaisissa hän mainosti itseään "reksin poikana". Myöhemmin Iiro päätti yhdessä Kaisla Helmisen kanssa kisata yhdessä oppilaskunnan puheenjohtajan paikasta ja he voittivat sen. Iiro uskaltautui suutelemaan Kaislaa saatettuaan tämän kotiin koululla järjestetyistä juhlista ja he alkoivat seurustella. Iiro tajusi olevansa oikeasti ihastunut Kaislan kaksoisveljeen Pyryyn, Pyry kertoi ihastumisestaan Iiroa kohtaan ja pari päätyi suutelemaan vuoden 2018 kevätkauden päätösjaksossa. Hän ei ole koskaan myöntänyt kenellekään olevansa homoseksuaali, johtuen hänen isänsä ahdasmielisestä asenteesta vähemmistöjä kohtaan. Syksyllä 2018 hän uskalsi kertoa isälleen olevansa homo, johon Saku sanoi "sitten minulla ei ole enään poikaa". Syksyllä 2018 Pyry ja Iiro päätyivät yhteen ja pysyivät yhdessä aina sarjan päättymiseen asti.


text: Iris Unelma Rainio (es. Amelie Blauberg) on vaaleahiuksinen muodista ja kauneudesta kiinnostunut nuori nainen, jonka ensiesiintyminen sarjassa nähtiin vuonna 2013. Iris on tottunut pääsemään asioista helpolla läpi, sillä on isänsä, sivitystoimenjohtaja Saku Rainion, ainoa tytär ja tämän myötä Iris on myös lellitty. Hän on tottunut saamaan kaiken, minkä haluaa. Iriksen äiti asuu Forssassa. Iriksellä on pikkuveli nimeltä Iiro, joka saapui Virtaukseen syksyllä 2017. Aiemmin saman vuoden keväällä Iris sai kuulla äitinsä ottavan avioeron Sakusta. Iris valmistui ylioppilaaksi sarjan kahdeksannella kaudella. Nykyisin Iris omistaa Tampereella sijaitsevasta kahvila-ravintola Turpiinista viisi prosenttia ja asuu miesystävänsä Tomi Karhun ja tämän kämppisten kanssa.


text: Saavuttuaan sarjaan, Iris kiinnostui Jimi Arosta ja yritti saada tämän itselleen. Jimi seurusteli tällöin Tuija Haaviston kanssa. Iris ja Jimi päätyivät sänkyyn ja Iris lähetti Tuijalle kuvan, jossa hän makasi nukkuvan Jimin vieressä sängyllään. Tuija jätti Jimin ja tämä puolestaan katkaisi välit Irikseen. Jimin jälkeen Iris kiinnostui Veeti Susimaasta. He seurustelivat pitkään, kunnes Iris alkoi kiinnostua Eppu Palomäestä ja suhde Veetiin alkoi rakoilla. Veetin pahoinpitelyn jälkeen Iris ja Veeti palasivat takaisin yhteen. Suhde päättyi Veetin muutettua siskonsa luo Kanadaan. Iris oli pitkään ihastunut Eppuun, joka oli myös hieman ihastunut Irikseen. Iris ja Eppu olivat jo lähellä seurustelun aloittamista, kunnes Iris loukkaantui Epun muuttamisesta Haavistoon luullen, että Eppu oli kiinnostunut Tuijasta. Lopulta Iris ja Eppu alkoivat seurustella juuri ennen kuin Iris lähti musikaalikurssille Lontooseen. Iris palasi mukanaan uusi tulokas Lenni Morris, mistä Eppu tuli mustasukkaiseksi. Iris ja Eppu puhuivat asiat halki ja jatkoivat seurustelua. Suhde päättyi eroon Epun jouduttua muuttamaan takaisin kotiinsa Kaustiselle auttamaan äitiään.


text: Epun lähdön jälkeen yritti Iris kaikin keinon saada Lontoosta hänen mukanaan Virtaukseen saapuneen Lennin itselleen. Lenni oli kuitenkin Irikselle vain hetken ihastus, josta hän luopui tajuttuaan, että Lenni on kiinnostunut enemmän Tuijasta. Keväällä 2017 Iris myönsi myös Tuijalle, ettei ole ihastunut Lenniin, vaikka aikaisemmin oli niin sanonut saadakseen Tuijan lopettamaan Lennistä haikailun. Myöhemmin samana keväänä Iriksessä alkoi ilmetä ihastumisen merkkejä häntä useampaa vuotta vanhempaa Tomi Karhua kohtaan. Tomi oli aluksi varovainen Iriksen suhteen eikä ole antanut tilaa tunteilleen, vaikka heidän välillään on selkeää pientä kipinää. Iris haki lohtua Tomista saatuaan kuulla vanhempiensa avioerosta. Myöhemmin he alkoivat seurustelemaan ja Iris muutti kimppakämppään Tomin huoneeseen asumaan. Pari kohtasi kuitenkin karikoita ja erosi jo syksyllä 2017, mutta palasi kuitenkin yhteen jo seuraavan kevään alussa. Yhteenpaluun myötä Iris sekaantui Tomin televisiosarjaan nimeltä "Alaston kaupunki", jossa he yrittävät saada Kauko Saxman-nimisen henkilön kiinni. Iris esiintyi valenimellä Riina Kortekangas saadakseen Saxmanin loukkuun. Iris jäi Saxmanille kiinni oikeasta henkilöllisyydestään ja hänet ajettiin ulos Saxmanin toimistosta. Hän kuitenkin päätti lähteä seuraamaan, minne pakettiauto Saxmanin pihassa oikein on menossa. Hän hyppäsi pakettiauton kyytiin ja jäi loukkuun Saxmanin viina- ja tupakkavarastoon. Lopulta Tomi, Reino ja muut poliisit löysivät Iriksen ehjänä. Syksyllä 2018 hän halusi taukoa Tomi Karhusta, mitä Tomi ei ymmärtänyt. Iris lähti Tituksen kanssa Nizzaan ja oli jo sitä ennen käynyt Tituksen kanssa Cheekin bileissä. Lopulta Iris kyllästyi Tomiin sekä Titukseen. Iris palasi kuitenkin yhteen Tomin kanssa, mutta kaksikko erosi kuitenkin ennen sarjan päättymistä. Sarjan toiseksi viimeisessä jaksossa kerrottiin, että Iriksestä tuli menestynyt näyttelijä, joka näytteli suositussa yhdysvaltalaisessa lastenohjelmassa.


text: Saku Rainio (es. Janne Virtanen) on Virtauksen sivistystoimenjohtaja sekä paikallisen lukion rehtori. Sakulla on kaksi lasta: tytär Iris ja poika Iiro. Saku yrittää tehdä kaiken Iriksen parhaaksi ja hemmottelee tätä usein. Sakun motto on "ilon kautta". Keväällä 2017 paljastui, että Saku eroaa lastensa äidin kanssa pitkään kestäneestä avioliitostaan. Sen myötä Saku muutti pysyvästi Virtaukseen. Saku on ahdasmielinen vähemmistöjä kohtaan; Iiro ei hänen mukaansa saisi viettää aikaa avoimesti homon Pyry Helmisen kanssa, Hän myös antoi lukion tanssinopettajalle Sakari Määtälle varoituksen oppilaisiin kohdistuneesta, epäsopivasta ihokontaktista, koska luuli tämän olevan homo. Asia selvisi, kun samaisen lukion psykologian opettaja Sonja Ollila vihjasi Rainiolle viettäneensä iltaa Sakarin kanssa. Saku perui varoituksen. Kun Iiro vihdoin kertoi isälleen olevansa homo syksyllä 2018, tämä torjui poikansa sanoen "Siinä tapauksessa mulla ei ole enää poikaa". Iris sai Sakun kuitenkin tajuamaan, että hän rakastaa poikaansa kaikesta huolimatta ja päätti tehdä sovun Iiron kanssa. Saku alkoi myös seurustella Virtauksen kaupunginjohtajan, Irmeli Laakson, kanssa ja heidät kerrottiin menevän naimisiin sarjan toiseksi viimeisessä jaksossa.


text: Aleksi Ruuskanen (es. Juuso Pekkinen) on esiintynyt sarjassa vuosina 2010–2014. Aleksi oli suosittu radiojuontaja, joka oli kihloissa Elina Haaviston kanssa, kunnes sai tietää Niklas Järvelän suhteesta Elina Haavistoon. Suhde kariutui ja Elina meni töihin Espanjaan. Sen jälkeen Aleksi seurusteli Emmi Lukkarin kanssa, joka kuitenkin lähti Berliiniin opiskelemaan. Kun Emmi palasi Berliinistä, Aleksi ja Emmi jatkoivat suhdettaan. Myöhemmin, kun Aleksi valitsi Diandran Emmin tilalle laulamaan hyväntekeväisyyskappaletta, Emmi suuttui ja jätti Aleksin. Aleksi kuuluu Sunerin hallituksen, mutta ei ole kovin kiinnostunut Sunerista. Aleksi muutti New Yorkiin saatuaan sieltä töitä levy-yhtiöstä.


text: Vuonna 2017 Aleksi kävi sisarensa Marikan hautajaisissa, mutta hahmoa ei sarjassa näytetty. Aleksi palasi Virtaukseen sarjan viimeisessä jaksossa, kun hänen isänsä Pentti oli menossa naimisiin Aino Haaviston kanssa. Aleksi itse haaveili saavansa Elinan takaisin, mutta Elinakin oli menossa naimisiin Laurin kanssa. Vaikka Elinan häät peruuntuivat, Elina valitsi kuitenkin Niklaksen eikä Aleksia.


text: Marika Ruuskanen-Kuusla (es. Helena Rängman) nähtiin sarjassa ensimmäinen kerran jouluna 2010, mutta vakituisesti hän on ollut mukana jaksosta "Parempi vara kuin vahinko" lähtien. Marika on ammatiltaan huipputanssija. Hän on ottanut työnsä aina erittäin vakavasti, mutta muuten hän on välillä liiankin suurpiirteinen ihminen. Hän tuli New Yorkista Suomeen tapaamaan isäänsä Penttiä, mutta rakastuikin Sunerin markkinointipäällikkö Tero Kuuslaan ja odotti jopa tälle lasta. Marika sai kuitenkin keskenmenon. Keskenmenon jälkeen Marika harkitsi tunnekuohuissaan lähtöä takaisin New Yorkiin, mutta päätti lopulta jäädä Suomeen asumaan Teron kanssa. Sittemmin pari avioitui. Marika toimi Virtauksen lukiossa vakituisena tanssinopettajana.


text: Vuonna 2015 Voimalan räjähdyksessä Marika loukkasi itsensä, jonka myötä hän jäi koukkuun kipulääkkeisiin. Syksyllä 2016 Marika haki rehtorin virkaa lukiosta, ja hän tuli valituksi Jukka Hiltusen kieltäydyttyä ottamasta paikkaa vastaan ja Askon vedettyä hakemuksensa pois. Marika lähti suorittamaan kurssia rehtorin virkaa varten ja saavuttuaan kotiin, hänen ja miehensä Teron makuuhuoneesta käveli Teron kanssa ulos Sonja Ollila, mistä alkoi pariskunnan parisuhdeongelmat.


text: Keväällä 2017 Sonja sai pariskunnan puhumaan asiat selviksi. Terolla on edelleen tunteita Sonjaa kohtaan ja pari myös päätyi Marikan tietämättä harrastamaan seksiä. Myöhemmin Marika sai diagnoosin liittyen kummalliseen käytökseensä, jonka oli luultu johtuvan liian vahvoista lääkkeistä. Hän oli kokenut kevään mittaan päänsärkyä, huonovointisuutta ja tasapaino-ongelmia. Marikalle kerrottiin, että hänellä on otsalohkossa aivokasvain. Kevään 2017 päätösjaksossa Marika valmistautui aivoleikkaukseen. Pitkäkestoinen leikkaus sujui hyvin ja kasvain saatiin lähes kokonaan poistettua. Heräämössä Marika kuitenkin menehtyi leikkauksen aiheuttamiin komplikaatioihin.


text: Pentti Ruuskanen (es. Juhani Laitala) on esiintynyt sarjassa vuodesta 2010 alkaen. Pentti on Marikan ja Aleksin isä. Pentti rakastui syksyllä 2011 Sara Erkkilään niin kovasti, että jopa kosi häntä. Marika oli koko ajan epäileväinen Saran tunteiden todellisuudesta Penttiä kohtaan ja lopulta selvisikin, että ainakin alun perin Saran tarkoituksena oli vain kostaa Terolle, joka jätti hänet Marikan takia. Pentti takasi lainan Saralle oman liikkeen perustamista varten, mutta myöhemmin Sara palautti pankista lainatut rahat. Pentti on Sunerin entinen toimitusjohtaja ja nykyään hänen intohimonsa on maalaaminen. Syksyllä 2012 Pentti muutti Barcelonaan naisystävänsä Sofia Fernandezin (es. Anahi Kalvi) kanssa, mutta keväällä 2014, kun Pentti vieraili Virtauksessa, selvisi että Pentin ja Sofian suhde oli päättynyt.


text: Helmikuussa 2015 Pentti jälleen esiintyi sarjassa hänen tultua tukemaan ystäväänsä Aino Haavistoa Elinan onnettomuuden aikana. Syksyllä 2017 Pentti kävi tyttärensä Marikan hautajaisissa, mutta hahmoa ei näytetty sarjassa. Tammikuussa 2018 hahmo kävi pienellä vierailulla Virtauksessa. Hahmo palasi sarjaan syksyllä 2018 jaksossa 776. Pentti perusti Sunerin uudestaan Elinan, Laurin, Otson ja Niklaksen kanssa. Lopulta hän päätyi yhteen Aino Haaviston kanssa ja he avioituivat sarjan viimeisessä jaksossa.


text: Tero Kuusla (es. Lari Halme) oli sarjan ensimmäisinä vuosina Sunerin kunnianhimoinen markkinointijohtaja, kunnes hän päätyi toimitusjohtajaksi Pentti Ruuskasen valittua hänet asemaan. Sittemmin Tero on työskennellyt muun muassa monikansallisella Hansson Mining Companyllä ja omassa yrityksessään TK-Palvelut. Tero oli naimisissa Sunerin entisen toimitusjohtajan Pentti Ruuskasen edesmenneen tyttären Marikan kanssa tämän kuolemaan saakka. Terolla on yhden yön jutusta alkunsa saanut poika, Roni Sirén, johon hän on tutustunut vasta Ronin ollessa teini-ikäinen, kun Roni itse etsi Teroa ja myöhemmin muutti Teron luo asumaan.


text: Keväällä 2016 kävi ilmi, että Teron entisen työkaverin Laurin pomo, Veikko Honkala, on Teron isä. Ensin Tero kiisti asian, mutta meni sitten tapaamaan Veikkoa sairaalaan. Veikko oli kuitenkin ehtinyt kuolla saamaansa sydäninfarktiin. Tero peri Veikon omistaman Turpiinin.


text: Kevään 2017 loppupuolella Tero päätyi pettämään Marika-vaimoaan Turpiinin osakkaan Sonja Ollilan kanssa. Sonja oli jo pidemmän aikaa ollut ihastunut Teroon ja heidän välillään oli ollut epämääräistä säpinää jo aiemminkin Uuden Päivän seitsemännen kauden aikana. Tapahtuman jälkeen Tero kertoi Sonjalle sen olleen virhe, mikä mursi Sonjan sydämen. Osasyynä Teron tylyyn käytökseen oli Marikalle diagnosoitu aivokasvain otsalohkossa. Kasvain saatiin leikattua lähes kokonaan pois, mutta leikkauksen jälkeen Marika kuitenkin kuoli leikkauksen jälkeisiin komplikaatioihin. Marikan kuoleman jälkeinen aika oli Terolle rankkaa. Päästyään jonkin verran jaloilleen hän päätyi uudemman kerran sänkyyn Sonjan kanssa. Sonja ehti rakastua Teroon, jolla ei kuitenkaan ollut tunteita Sonjaa kohtaan.


text: Syksyllä 2017 Teron omakotitalon yläkertaan muuttivat Maija Helminen ja hänen kolme lastaan. Terossa on havaittavissa ihastumisen merkkejä Maijaa kohtaan. Myös Maija on ihastunut Teroon. Tero suunittelee Virtaukseen Vkinkimaailmaa. Teron Viikinkimaailma hanke kaatui ja hänen firma meni konkurssiin. Tero suuteli Maijaa heidän takapihalla ja myöhemmin he viettivät yhteisien yön. Tero ja Maija alkoivat seurustella syksyllä 2018 ja pysyivät yhdessä sarjan päättymiseen asti.


text: Laura Sirén (o.s. Mattila, es. Petra Karjalainen) on Roni Sirénin äiti. Hänellä oli yhden illan suhde Tero Kuuslan kanssa ja tuolloin Roni sai alkunsa.


text: Roni Sirén (joissain jaksoissa "Kuusla", es. Ville Rossi) on Tero Kuuslan poika, jonka ensiesiintyminen nähtiin vuonna 2013 jaksossa "Kuka on se oikea?". Roni tutustui isäänsä Teroon vasta teini-ikäisenä. Ronin oli aluksi vaikeaa sopeutua asumaan Marikan ja Teron luona, koska Marika ja Roni eivät tulleet toimeen. Sittemmin heidän perhe-elämänsä on sujunut hyvin. Nykyisin Roni seurustelee pitkäaikaisen ihastuksensa Anni Malisen kanssa.


text: Roni oli osa hänen, Epun ja Oskun aikoinaan perustamaa bändiä Bongolavaa. Epun lähdettyä bändi jäi ilman laulajaa, mutta Eppu korvattiin pian Virtaukseen saapuneella Lennillä. Syksyllä 2016 Bongolava osallistui bändikisaan, mutta juuri ennen heidän esiintymisvuoroaan Roni kuuli, että Tero oli maksanut kisan järjestäjälle Bongolavan voitosta. Bongolavan voitettua kilpailun, Roni paljasti huijauksen voittopuheessaan ja ilmoitti koko bändin puolesta, etteivät he ota rahoja vastaan. Sittemmin yhtyeen solisti Lenni osallistui omien sanojensa mukaan vitsillä Loiste-nimiseen laulukilpailuun, joka toi Lennille paljon julkisuutta ja eikä tämä enää huomioinut Bongolavaa niin kuin ennen. Niinpä Lenni erotettiin bändistä ja bändi jäi jälleen ilman solistia.


text: Syksyllä 2016 Ronille alettiin rakentaa uusia juonikuvioita ja hänen elämäänsä seurattiin tarkemmin. Roni tarvitsi rahaa, joten hän päätti ottaa pikavipin. Lopulta hän jäi koukkuun niiden ottamiseen ja Tero sai tietää asiasta. Tero kutsui psykologiaa opiskelevan Sonjan auttamaan tämän onnistumatta kuitenkaan. Roni oli otettua liikaa pikavippejä Tero pakotti Ronia olemaan soittamatta Bongolavassa ja keskittymään enemmän kirjoituksiin ja pääsykokeisiin. Tämän jälkeen Roni muutti hetkellisesti Annin luo asuntolaan. Heillä ei kuitenkaan ollut varaa molemmille, joten siivoojana työskentelevä Anni pyysi Roni tulemaan töihin kanssaan. Myöhemmin Roni rikkoi ja heitti roskiin Aino Haaviston vaasin, jossa oli lähes viisikymmentätuhatta euroa rahaa. Hän kuitenkin huomasi rahat ja otti ne palauttaakseen ne Ainolle, joka oli tehnyt rikosilmoituksen varastetuista rahoista. Hän palautti rahat vahingossa Azad Soranin laukkuun ja poliisit pidättivät Azadin. Myöhemmin Roni meni tunnustamaan tekonsa.


text: Syksyllä 2017 vaimonsa Marikan poismenon takia masentunut Tero antoi pojalleen Ronille ohjat Turpiinin suhteen. Roni osti Lauri Kallion ulos Turpiinista, ja Tero oli todella tyytyväinen poikaansa. Turpiinin raha-asiat eivät kuitenkaan sujunut niin hyvin, sillä Roni ei ole kovin fiksu rahankäytössään, kuten jo sarjan seitsemännellä tuotantokaudella huomattiin. Lokakuussa 2017 Turpiini jouduttiin sulkemaan toistaiseksi sen takia, ettei Ronilla tai Annilla ollut anniskelulupaa tai hygieniapassia ja Turpiinin ruokatarjoilusta oli tehty useita valituksia, sillä Ronin ja Annin tekemistä silakkapihveistä oli seurannut ruokamyrkytyksiä. Turpiini saatiin kuitenkin avattua uudelleen, vaikka se onkin jatkuvasti pienissä taloudellisissa ongelmissa.


text: Ronin ja Annin suhde joutui koetukselle keväällä 2018, kun Annin maskeerauskurssit alkoivat viedä parin yhteistä aikaa ja myös Annin työaikaa Turpiinissa. Ensin Anni päätti jäädä Tampereelle, mutta saatuaan paikan maskeerauskurssin assistenttina hän hyvästeli Ronin kirjeen kera ja lähti kurssille. Anni tuli takaisin niin sanotulta "kurssilta", missä häntä oli huiajttu. Anni tuli takaisin Tampereelle syksyllä 2018 ja he jatkoivat Ronin kanssa seurusteluaan. Sarjan toiseksi viimeisessä jaksossa esiteltiin muun muassa Ronin ja Annin tulevaisuutta, jossa he rikastuivat Turpiinin tilalle tehdyn kissakahvilan ansiosta. Paljastui myös, että Anni odottaa parin esikoista, minkä takia he päättivät alkaa elämään taas "normaalia elämää" ja kertoivat muuttavansa Turpiinin takaisin entiseen tyyliinsä.


text: Veikko Honkala (es. Allu Tuppurainen) esiintyi sarjassa vuonna 2016. Veikko omisti Tampeereella sijaitsevan Turpiini-ravintolan. Veikko kuoli yllättäen saamaansa sairauskohtaukseen sairaalassa. Ambulansissa matkalla sairaalaan Veikko kertoi Laurille, että hänellä on Virtauksessa poika, Tero Kuusla. Tero ei kuitenkaan ehtinyt tapaamaan isäänsä elossa.


text: Nanna Summanen (es. Ella Tamminen) esiintyi sarjassa vuosina 2010–2011. Nanna oli sarjassa esiintyessään yläasteen 9. luokkaa käyvä nuori. Hän oli Päivikin ainoa lapsi, eikä hän tiennyt isästään paljoa muuta kuin sen, että tämä oli rumpalina jossakin bändissä. Nannalla oli vaikeuksia löytää uusia kavereita uudelta kotipaikkakunnalta eli Virtauksesta. Pienten mutkien kautta hän tutustui itseään hieman nuorempiin Tuijaan ja Peetuun, joista Peetun kanssa myös ystävystyi. Kun Nanna ja Päivikki muuttivat asuntolaan, Nanna ystävystyi myös Emmi Lukkarin kanssa.


text: Nannan salaisena haaveena oli opiskella lentokonemekaanikoksi, sillä lentokoneet kiehtoivat häntä suuresti. Päästäkseen opiskelemaan Nannan oli muutettava Rovaniemelle, jolloin hänen äitinsä Päivikki halusi seurata häntä sinne.


text: Päivikki Summanen (es. Milla Kangas) esiintyi sarjassa vuosina 2010–2011. Päivikki oli sarjassa Nannan yksinhuoltajaäiti, ja he muuttivat juuri ennen sarjan alkua Virtaukseen Helsingin Kontulasta. Työkseen Päivikki siivosi ja myöhemmin toimi myös valvojana asuntolassa. Päivikki tunsi vetoa Otso Karhuun ja he alkoivat lopulta myös seurustella. Päivikki ja Otso erosivat kuitenkin pian, sillä Päivikki halusi muuttaa Rovaniemelle siellä opiskelut aloittavan Nannan perässä. Syyksi eroon Päivikki ilmoitti sen, ettei usko kaukosuhteiden kestävyyteen. Päivikki ystävystyi Lissu Kanervan kanssa.


text: Joonas Oskari ”Jimi” Aro (es. Arttu Soilumo) esiintyi sarjassa keväästä 2012 syksyyn 2014 saakka sekä helmikuusta 2015 saman vuoden loppuun. Hän myös vieraili sarjassa lyhyesti Tuija Haaviston kuvitelmana syksyn 2016 ensimmäisissä jaksoissa.


text: Jimin ensiesiintyminen oli jaksossa ”Älä luule luuta lihaksi, pässin päätä paistikkaaksi”. Jimi asui aluksi perhetukikeskuksessa. Hän oli luonteeltaan anarkistinen, ja osittain rankan menneisyytensä takia kovakuorinen ja toisista piittaamaton. Perhetukikeskukseen hän joutui hänen vanhempiensa uskoessa, etteivät he pysty hallitsemaan poikansa huonoa käyttäytymistä. Nostettuaan arvosanojaan kymppiluokalla Jimi pääsi Virtauksen lukion oppilaaksi. Hän pääsi muuttamaan perhetukikeskuksesta pois, koska hänen käytöksensä oli parantunut, ja sai pienen odottelun jälkeen asuinpaikan lukion asuntolasta. Siellä hän joutui kuitenkin heti rehtori Asko Haaviston silmätikuksi. Osasyy oli myös siinä, ettei Asko pitänyt siitä, että Jimi vietti aikaa ja myöhemmin seurusteli tämän tyttären Tuijan kanssa.


text: Yritettyään polttaa Suner-nimisen yrityksen Jimi joutui Sunerille sovittelemaan tekojaan. Sunerilla hän päätti kostaa toimitusjohtaja Tero Kuuslalle sen, että tämä oli aiemmin varastanut Jimin kehittelemän idean uuden aurinkopaneelin mallista. Jimi vuoti paneelin tiedot malesialaiselle valmistajalle ja ajoi toimillaan Sunerin konkurssiin. Poliisin päästyä Jimin tekojen jäljille hän päätti poistua Virtauksesta.


text: Poissa olleessaan Jimi joutui vankilaan, missä hän tuli uskoon. Ehdonalaiseen päästyään hän palasi takaisin Virtaukseen. Aluksi Tuija oli hyvin vihainen Jimille, kun tämä ei ollut vankilassa ollessaan pitänyt yhteyttä Tuijaan. Pian Jimin paluun jälkeen he kuitenkin palasivat takaisin yhteen.


text: Jimi oli yksi Virtaukseen suunnitellun kaivoksen vastustajista. Hän päätyi varastamaan suuren määrän dynamiittia kaivosyhtiö Hansson Mining Companylta, mutta tuli kuitenkin katumapäälle ja päätti palauttaa ne. Jimi palautti dynamiitit Hanssonin toimiston eteen. Hanssonin kanssa samoissa tiloissa olleen Krista Kortelaisen Mageeta-yrityksen toimistossa syttyi kuitenkin tulipalo, joka aiheutti palohälytyksen. Jimi päätti hakea dynamiitit pois palavasta toimistosta, mutta ei ehtinyt ajoissa vaan kuoli räjähdyksen yhteydessä.


text: Sara Erkkilä (es. Anna Lipponen) esiintyi sarjassa vuosina 2010–2011. Sara työskenteli sarjassa kahvila Suvannossa. Sara oli erittäin kiinnostunut astrologiasta, ja puhui ennustamiseen liittyvistä asioista mielellään. Sara ystävystyi Elina Haaviston kanssa, kun nämä kisailivat Lauri Kallion suosiosta.


text: Sara seurusteli sarjassa aluksi Tero Kuuslan kanssa. Tämä suhde päättyi kuitenkin siihen, kun Tero rakastui Marika Ruuskaseen. Sara halusi saada Teron epätoivoisesti itselleen, ja yritti siksi sabotoida Marikan ja Teron suhdetta. Hän jopa esitti odottavansa Terolle tällöin lasta. Huomattuaan yrityksiensä kuitenkin olevan tuomittuja epäonnistumaan, hän aloitti suhteen kauan leskenä ja yksin olleen Pentti Ruuskasen kanssa. Sara jätti Virtauksen Pentin tunteiden kasvettua liian suuriksi ja poistui siten sarjasta.


text: Tiia Friman (es. Eva Adamson) on Jani Hellemaan ex-tyttöystävä. Emmi Lukkari oli hetkellisesti ihastunut Tiiaan. Jani jätti Tiian koska hänellä oli edelleen tunteita Vilmaa kohtaan.


text: Niklas Järvelä (es. Kai Vaine) on esiintynyt sarjassa lokakuusta 2011 lokakuuhun 2012 saakka, sitten maaliskuusta 2013 alkaen vuoteen 2015 ja jälleen lokakuusta 2017 alkaen sarjan loppuun asti. Niklaksen ensiesiintyminen nähtiin jaksossa "Parempi rakastaa ja menettää, kuin olla koskaan rakastamatta".


text:
Sarjaan saapuessaan Niklas oli mysteerimies Elina Haaviston menneisyydestä ja yritti kovasti saada Elinan itselleen. Niklaksella on entisestä liitostaan Oliver-niminen poika. Niklas on työskennellyt Eco Investor-nimisessä rahoitusyhtiössä, joka tarjosi palveluitaan vaikeuksissa olleelle Sunerille. Elinan lähdon jälkeen Minna Haavisto ihastui Niklakseen ja pari päätyi sänkyyn, mikä ei kuitenkaan merkinnyt Niklakselle mitään ja tämä lähti Virtauksesta. Pian Virtauksesta lähdön jälkeen Niklas muutti Barcelonaan ja alkoi siellä seurustella Elinan Haaviston kanssa. Hän palasi Elinan kanssa takaisin Virtaukseen ja he muuttivat väliaikaisesti Haaviston tilalle asumaan.
Niklas ja Elina ovat eronneet ja palanneet yhteen monesti. Elinasta erossa ollessaan Niklaksella on Minna Haaviston lisäksi ollut suhde Krista Kortelaiseen, joka tuli suhteen myötä myös raskaaksi, mutta teki lopulta abortin. Niklas kertoi Kristasta itse Elinalle, joka lähti tämän kuultuaan ratsastamaan. Elinan loukkaannuttua vakavasti tippuessaan hevosen selästä, Niklas tunsi syyllisyyttä, ja halusi rahoittaa Elinan hoidon kalliissa yksityisessä hoitokodissa Sveitsissä. Niklaksen ja Elinan välit lämpenivät jälleen ja lopulta Niklas lähti Sveitsiin Elinan tueksi. Syksyllä 2017 Niklas palasi Virtaukseen selvittämään välejään Suomeen palanneen ja hoidot keskeyttäneen Elinan kanssa. Elina oli aluksi harkinnut asumuseroa, mutta kuultuaan Niklaksen aikoinaan pettäneen häntä Mirja Mäkimaan kanssa, hän soitti vihaisena Niklakselle ja sanoi, ettei halua nähdä tätä enää koskaan. Virtauksessa Elina kuitenkin ilmoitti jättävänsä Niklaksen lopullisesti. Tästä katkeroituneena Niklas varasti Elinan ja Laurin uuden yrityksen, Elaterin, lähettämättömän patenttihakemuksen Elinan keksimästä energiaverhosta ja lähetti sen sähköisenä ennen Elinaa ja Lauria, mikä tarkoitti sitä, että Elaterille ei myönnetty patenttia.


text: Tämän jälkeen Niklas halusi edelleen olla kuitenkin Elinan kanssa yhteyksissä ja hankkiutui itse Virtauksen energiakonsultiksi uuteen SunCity-projektiin, johon hän halusi pyytää Elateria. Tarjous oli patenttinsa menettäneen Elaterin kannalta ainutlaatuinen, joten Elinan ja Laurin oli pakko suostua. Myöhemmin Niklas joutui onnettomuuteen ja muutti sen myötä elämäntyyliään ja -tapojaan huomattavasti, ja siirsi lahjakirjan muodossa energiaverhon patentin Elaterille. Elinan suruksi paljastui kuitenkin, että patentti on arvoton, sillä joku on alkanut Singaporessa tuottamaan samaa keksintöä halvemmalla hinnalla. Elina suivaantui tästä Niklakselle, jonka useat liikemaailman kontaktit vievät Singaporeen. Niklas kuitenkin väitti, ettei hänellä ollut tietoakaan patentin kohtalosta. Myöhemmin hän auttoikin Elinaa saamaan Elaterille hyvän asiakkaan Ahvenanmaalta. Tämä hyvä asiakas eli Göran Hammar sai Niklaksen kiristettyä mukaan pimeään bisnekseen. Niklas sai häneltä suuren summan pimeää rahaa, joka hävisi yllättäen Niklaksen piilopaikasta. Niklasta alettiin uhkailla ja häntä vaadittiin keräämään rahat pian takaisin kokoon. Kevään 2018 päätösjaksossa Aino löysi Niklakselta hävinneet rahat Haavistosta. Niklas sai pelastettua Elinan ja Laurin Hammarilta. Niklasta uhattiin aseella. Niklas kertoi Elinalle että hänellä oli veli Tobias joka menehtyi 7-vuotiaana. Niklas ei ollut tietoinen Elinan ja Laurin suhteesta, kun hän kosi Elinaa viikinkisormuksella, mihin Elina vastasi kielteisesti. Niklaksen ja hänen tyttöystävänsä Liseloten oli tarkoitus muuttaa Sveitsiin, kunnes Niklas kuuli Elinan odottavan hänen lastaan. Niklas pilasi Elinan ja Laurin kihlajaiset ja järkytti Ainon. Niklas on mukana Sunerissa, jonka Pentti perusti uudestaan syksyllä 2018. Sarjan viimeisessä jaksossa Elinan piti mennä Laurin kanssa naimisiin, mutta Lauri perui häät tajuttuaan Elinan rakastavan Niklasta. Jakson päätteeksi Elina ja Niklas pitivät toisiaan kädestä.


text: Niklas oli myös yksi monikansallisen vuonna 2015 sarjassa vaikuttaneen kaivosyhtiö Hansson Mining Companyn kiivaista vastustajista.


text: Petra Kaakko (es. Amira Khalifa) on esiintyi sarjassa vuosina 2012–2013. Petra palkattiin myyntijohtajan sijaiseksi Sunerille. Hän oli syy Lissun ja Laurin eroon, koska hän oli Laurin kanssa sängyssä. Sittemmin Petra ja Lauri alkoivat seurustelemaan. Petra on biseksuaali ja hänen ihastus Elinaan aiheutti Petran ja Laurin välille kitkaa. Petra rohkastui suutelemaan Elinaa alkusyksystä 2013, mutta Elina torjui tämän. Lopulta Petran ja Elinan suudelma johti myös Petran ja Laurin eroon. Pian eron jälkeen Petra sai töitä Lontoosta ja muutti pois Virtauksesta.


text: Cicca Kallas (es. Siiri Partanen) on esiintynyt sarjassa alusta asti vuodesta 2010 alkaen. Cicca oli sarjasta hetken pois ollessaan vaihto-oppilaana Sveitsissä. Cicca soittaa Vihreissä Valoissa rumpuja ja on kihloissa saman bändin kosketinsoittaja Aapo Rönkön kanssa. Heidän suhteensa alkoi, kun sarjan neljännellä kaudella Cicalle ilmeni ongelmia Kohu-lehden aiheuttamasta julkisuudesta, joka ei antanut Cicasta haluamaansa kuvaa vaan juorulehden tavoin vääristeli asioita tai esitti ne huonoimmassa valossa. Tällöin Aapo tuki Ciccaa ja he tajusivat pitävänsä toisistaan enemmän kuin ystävinä. Cicca nähtiin sarjassa yli vuoden tauon jälkeen sarjan viimeisessä jaksossa.


text: Lauri Kallio (es. Panu Mikkola) on ollut sarjassa mukana alusta alkaen. Lauri seurusteli Lissu Kanervan kanssa, mutta he erosivat Lissun uskoessa Laurin yhä rakastavan vanhaa ihastustaan Elina Haavistoa. Lauri seurusteli myös Petra Kaakon kanssa, joka työskenteli Sunerin myyntipäällikkönä. Petra kuitenkin Laurin tavoin ihastui Elinaan ja pari koki, että olisi parasta erota. Myöhemmin Laurilla oli suhde Mirkkuun, jonka hän jätti Elinan palattua Suomeen.


text: Loka-marraskuussa 2011 Laurin asunnon keittiö paloi hänen unohdettua silitysraudan päälle. Savu- ja vesivahinkojen korjaustöiden takia Lauri ei pystynyt asumaan enää kotonaan ja siksi hän asui hetken Karhuilla. Mutkien kautta Lauri päätyi lopulta kuitenkin asumaan asuntolaan, ja hänen tehtävänään oli toimia siellä nuorten valvojana. Lauri järjesti Otsolle ja Mirjalle kihlajaisjuhlat, joista lähti kesken ollessaan ainoa sinkku tansseissa. Seuraa kuitenkin löytyi vielä samana iltana Otson ex-vaimosta Jaana Jokelasta, jonka kanssa hän päättyi viettämään yön. He seurustelivatkin hetken aikaa.


text: Lauri perusti Rockstaff-nimisen henkilöstöyrityksen, johon ulkoistettiin Sunerin kokoomalilinjan työntekijät, jossa Laurin paras ystävä Otso Karhu työskenteli luottamusmiehenä. Sunerin kaatumisen takia Laurin henkilöstöfirma meni konkurssiin. Lauri oli hetken asunnottomana jouduttuaan myymään asuntonsa ja autonsa. Lauri pääsi kuitenkin töihin Virtaukseen tuotuun kaivosfirmaan, josta hän kuitenkin sai potkut alettuaan julkisesti vastustamaan yhtiön epäeettisiä toimia. Myöhemmin Lauri päätyi töihin Ainon kahvilaan. Keväällä 2016 Lauri opiskeli kokin ammattiin Tampereella. Lauri meni työharjoitteluun Turpiiniin, mutta pian Turpiinin omistanut Veikko kuoli. Lauri sai kuulla Veikon olevan Teron isä ja kertoi siitä Terolle. Syksyllä 2016 Lauri seurusteli hetken Sonja Ollilan kanssa, mutta suhde päättyi yhtä nopeasti kuin alkoikin. Kun Lauri kyllästyi Teron pomotteluun, aikoi hän irtisanoutua Turpiinista, mutta löysi kassakoneen alta Veikon testamentin jossa Laurille oli luvattu osa Turpiinista.


text: Keväällä 2017 Lauri kiinnostui kirjastonhoitajana työskentelevästä Mirkusta, mutta kaksikon jonkinasteinen suhde loppui, kun Laurin pitkäaikainen ihastus Elina Haavisto palasi Virtaukseen. Lauri ja Elina perustivat yhteisen yrityksen, nimeltään Elater. Yrityksen perustamisen myötä Elina päätti unohtaa suuren rakkautensa Niklaksen, joka kuitenkin kosti sen kopioimalla Laurin ja Elinan patenttihakemuksen ja lähetti sen sähköisesti saadakseen sen perille ennen Lauria. Niinpä Elaterille ei myönnetty patenttia. Niklas kuitenkin päätti antaa patetin lahjakirjan muodossa Elaterille muutettuaan elämäntyyliään rajusti. Niklaksen myöntämä patentti kuitenkin osoittautui arvottomaksi, sillä joku oli saanut Elinan keksinnön idean käsiinsä ja alkanut tuottaa sitä halvemmalla hinnalla. Elater joutui taloudellisiin vaikeuksiin ja niiden myötä miltei rahaton Lauri muutti Haavistoon, missä korvaa asumisensa tekemällä käytännön hommia, kuten lumitöitä. Lopulta Elater sai onneksi Niklaksen kautta hyvän asiakkaan.


text: Keväällä 2018 Lauri uskaltautui vihdoin kertomaan romanttisista tunteistaan Elinalle ja tämä muisti onnettomuutensa jälkeisen hetken, jolloin Lauri sanoi rakastavansa häntä. Syksyllä 2018 he alkoivat seurustelemaan. Lauri sai tietää Elinan olevan raskaana Niklakselle, mutta sanoi, ettei se haittaisi heidän tilannettaan ja kosi Elinaa. Uuden Päivän viimeisessä jaksossa Laurin ja Elinan piti mennä naimisiin, mutta Lauri jätti Elinan tajutessaan, että Elina rakastaa Niklasta. Lauri lähtee Haavistosta, törmää Mirkkuun ja kävelee tämän kanssa käsi kädessä hiekkatietä pitkin.


text: Raimo "Kukko" Koistinen (es. Kari Kinnaslampi) esiintyi sarjassa alusta alkaen syksyyn 2012 saakka. Kukoksi kutsuttu Raimo työskenteli Virtauksen lukion esitysteknikkona ja toimi myös sijaisopettajana. Kukko on hyvä ystävä rehtori Asko Haaviston kanssa. Kukolla on myös yhteinen menneisyys Lissu Kanervan kanssa tämän pop-yhyeen taustajoukoissa. Kukko ei nykyään käytä lainkaan alkoholia, sillä hänellä on aiemmin ollut ongelmia sen liikakäytön kanssa.


text: Kukko sai työtarjouksen lähteä Apulanta-yhtyeen kiertueelle roudariksi, irtisanoutui työstään lukiossa ja lähti kiertueelle mukaan.


text: Titus Koistinen (es. Elias Gould) on keväällä 2018 ensimmäisen kerran sarjassa esiintyvä hahmo. Tituksesta tuli Kristan, Sonjan, Reinon, Tomin ja Iriksen kämpän uusi vuokraisäntä. Aluksi hän kiinnostui Kristasta ja yritti saada Reinon häädettyä keinolla millä hyvänsä, ettei tämä häiritsisi hänen ja Kristan välejä. Lopulta Sonja sai Tituksen ymmärtämään, ettei pakkomielteisyys saa Kristaa ihastumaan Titukseen. Titus unohti Kristan ja alkoi puolestaan piirittää Sonjaa, joka sai kuitenkin uskoteltua Sakarin olevan hänen poikaystävänsä päästäkseen Tituksesta eroon.


text: Krista Kortelainen (es. Thelma Siberg) on ollut sarjassa sen alusta alkaen mukana. Sarjan alkuaikoina lukioikäinen Krista rakasti tanssimista enemmän kuin mitään muuta, kuten kaverinsa Vilma Haavistokin. Krista osallistui moniin koulunsa tanssiesityksiin sekä erääseen tanssikisaankin. Innostus tanssimiseen hiipui Kristan aikuistuessa ja lukiosta päästyään hän perustikin vaateyrityksen, Mageetan. Hän voitti Nuori suunnittelija -kilpailun ja pääsi tekemään yhteistyötä suuren vaatealan yrityksen, Glaudian, kanssa. Kristan työtilat olivat Sunerin entisissä tiloissa. Kristan toimisto kuitenkin paloi Voimalan räjähdyksessä vuoden 2015 lopussa ja keväällä 2016 hän päätti keskittyä opiskeluihinsa. Syksyn 2018 jaksoissa Krista alkoi jälleen innostua vaatteiden suunnittelusta ja perusti uuden muotialan yrityksen nimeltä Korté, vaikka oli monesti vannonut, ettei perustaisi enää omaa firmaa. Liiketilan firmalleen Krista löysi Virtauksesta.


text: Krista oli sarjan alussa ihastunut Tomi Karhuun, mutta tunteet tätä kohtaan hiipuivat Tomin aloitettua seurustelemaan Kristan ystävän Emmi Lukkarin kanssa. Emmin ollessa kesälomamatkalla tunteet palasivat hetkeksi, kun Krista ja Tomi työskentelivät koulunsa lehden parissa. Krista toimi lehdessä muotibloggaajana. Lukion toisen luokan alettua Krista alkoi tuntea vetoa koulun uuteen oppilaaseen, Karri Palomäkeen ja he seurustelivatkin jonkin aikaa. Myöhemmin suhde kuitenkin kariutui johtuen Karrin sitoutumiskammosta. He palasivat vielä yhteen, mutta suhde kesti vain lyhyen aikaa, koska Krista ihastui uudelleen Tomiin. Karri yritti vielä saada Kristan takaisin, kunnes rakastui itseään vanhempaan Mirja Mäkimaahan ja unohti Kristan. Karrista tuli myöhemmin Kristalle todella tärkeä ystävä. Karri oli Kristan tukena silloin, kun Krista päätti tehdä abortin. Kristan erottua Karrista, hänelle ja Tomille kehittyi pitkä seurustelusuhde. Suhde päättyi eroon, mutta Krista ja Tomi pysyivät ystävinä. Niklas Järvelä auttoi Kristaa yrityksensä kanssa ja heille syntyi suhde. Suhde perustui alun perin vain seksiin, mutta Krista alkoi ihastua Niklakseen. Suhteen johdettua raskauteen, suhde päättyi ja Krista teki abortin. Niklas kyllä yritti tarjota Kristalle huomattavaa rahasummaa lapsen elättämiseen ja vaati joko yhteishuoltajuuden tai yksinhuoltajuuden itselleen. Krista ei pitänyt ajatuksesta ja päätyi aborttiin.


text: Keväällä 2016 Krista ja Tomi muuttivat yhteiseen kimppakämppään Sonjan ja Reinon kanssa. Syksyllä 2016 Krista ja Tomi päätyivät kerran sänkyyn, mutta sitten he sopivat kämppisten kesken, ettei heidän välillään saa olla säätöä kuin vain tositarkoituksella. Kristan ja Reinon välillä oli usein kitkaa ja he molemmat olivat kiinnostuneet toisistaan, mutta eivät osoittaneet sitä erityisesti toisilleen. Juhannuksena he vaihtoivat ensimmäisen suudelmansa, mutta sen jälkeen suhde jäi on/off-tilanteeseen eikä mitään tapahtunut. Pian kuvioihin ilmestyi Reinon opiskelukaveri Terhi, joka oli ihastunut Reinoon. Reinolla ei kuitenkaan ollut sen suurempia tunteita Terhiä kohtaan. Kristassa ilmeni mustasukkaisuuden merkkejä, mutta Terhin kadottua kuvioista mitään ei kuitenkaan tapahtunut vaan Krista ja Reino pysyivät ystävinä. Keväällä 2017 heidän välinsä ehtivät lämmetä ja he viettivät iltaa hotellissa, kunnes Reino sai puhelun Terhiltä, joka kertoi olevansa raskaana. Reino päätti alkaa seurustelemaan Terhin kanssa ja perustaa perheen. Reino kosi Terhiä ja Krista joutui katsomaan vierestä pariskunnan onnea. Huhtikuussa 2017 Terhi ja Reino erosivat lopullisesti, kun paljastui, ettei Terhi koskaan ollut oikeasti raskaana. Terni yritti vielä kerran sekoittaa Reinon elämää, mutta Reino sanoi tälle Kristan olevan se oikea hänelle. Kevään 2018 päätösjaksossa Krista ja Reino päätyivät sänkyyn ja päätösjaksoa seuraavana syksynä he alkoivat seurustelemaan.


text: Sarjan toiseksi viimeisessä jaksossa Krista ja Reino päätyvät yhteen, mutta eroavat kuitenkin hetkeksi ja tällä syynä on välirikkona vessanpöntön väri heidän Virtaukseen rakentamassaan talossa. Kämppikset juonittelevat saadakseen Kristan ja Reinon palaamaan yhteen ja onnistuvat yrityksessään. Samaisen jakson lopussa Krista ja Reino istuvat yhdessä onnellisina talonsa pihalla vannoen rakkautta toisilleen.


text: Pirkko Kujala (es. Mirja Oksanen) toimi Virtauksen kaupunginhallituksen puheenjohtajana vuosina 2011–2015. Hänen tilalleen kaupunginhallituksen puheenjohtajaksi tuli Irmeli Laakso.


text: Topi Kunnas (es. Eero Seppä) oli Vihreät Valot -yhtyeen hiljainen basisti.


text: Irmeli Laakso (es. Teija Vallinaho) on Virtauksen kaupunginhallituksen nykyinen puheenjohtaja. Hänellä on tunteita Lauri Kalliota kohtaan, mutta Lauri on lähestynyt häntä vain helpottaakseen Elaterin tilannetta. Syksyllä 2018 Irmeli alkoi seurustelemaan Saku Rainion kanssa ja sarjan toiseksi viimeisessä jaksossa heidän kerrottiin menevän naimisiin.


text: Ilari Larsson (es. Antti Nieminen) esiintyi sarjassa vuosina 2010–2011. Ihmisenä Ilari oli melko ujo ja hiljainen ja toimi Virtauksen lukion tanssinopettajana. Vilma Haavisto ihastui Ilariin, joka aiheutti valtavan kohun Ilarin ympärille. Kun muille selvisi, että tunteet olivat yksipuolisia, Ilarin maine palautui. Kohu johti kuitenkin lopulta siihen, että Ilari erosi välittömästi koululta.


text: Ilari muutti Tampereelle tällöin raskaana olleen avovaimonsa luokse saatuaan sieltä paremman työpaikan Tampereen ilmaisutaidon lukion tanssinopettajana.


text: Hannupekka Latvala (es. Teemu Palosaari), eli tuttavallisemmin HP, on esiintyi sarjassa vuoden 2012 syksystä helmikuuhun 2013. Hän toimi lääkärinä Virtauksen terveysasemalla, kunnes sai työkomennuksen Indonesiaan. HP:lla oli lyhyt seksisuhde Mirja Mäkimaan kanssa.


text: Lenni Samuel Morris (es. Joel Bonsdorff) on esiintynyt sarjassa vuoden 2016 kevään lopusta alkaen. Lenni opiskeli Lontoossa samaan aikaan Iris Rainion kanssa ja Iriksen kerrottua Virtauksen ilmaisutaidon lukiosta Lenni halusi päästä sinne opiskelemaan. Lennin saapuminen Virtaukseen aiheutti heti mustasukkaisuutta Iriksen rakkauden kohteessa Eppu Palomäessä. Iris vakuutti Epun luulojen hänen ja Lennin suhteesta olevan täysin vääriä. Syksyllä 2016 Lenni alkoi viihtyä Tuija Haaviston seurassa. Tuija ja Iris taas olivat jatkuvasti törmäyskurssilla. Epun lähdettyä Virtauksesta kevään 2016 loppupuolella, Iriksellä ei ollut ketään. Iris yritti saada Lennin itselleen ja suuteli tätä suoraan Tuijan nenän edessä. Iris kuitenkin huomasi Lennin pitävän enemmän Tuijasta ja pettyi pahemman kerran päättäen luovuttaa Lennin suhteen.


text: Keväällä 2017 Tuija ja Lenni suutelivat Tuijan ylioppilasjuhlien jälkeen. Kaksikko alkoi seurustella, mistä Lennin fanit eivät pitäneet. Maria antoi Lennille kaksi vaihtoehtoa; salainen seurustelu tai julkinen seurustelu. Lenni mietti asiaa, ja sai Tuijan suuttumaan. Lopulta Lenni valitsi julkisen seurustelun. Pian he kuitenkin erosivat erimielisyyksien takia. Erostaan huolimatta he päättivät olla muistelematta toisiaan pahalla ja Tuija muutti Sveitsiin opiskelemaan.


text: Toukokuussa 2017 Lenni voitti Loiste-laulukilpailun, jonka kautta hän sai uusia faneja. Fanit ostelivat Lennille pehmoleluja ja seurasivat tätä ympäri Virtausta pyydellen nimikirjoituksia. Tämä alkoi ärsyttää Lenniä, joka pyysi entisen bändinsä Bongolavan manageria Maria Nikkoa pitämään "pikkulikat" kaukana. Bändin basisti ja Lennin ystävä Osku sai tallennettua Lennin puheet videolle ja julkaisi sen nettiin saadakseen Lennin fanit tajuamaan Lennin oikean luonteen. Video kuitenkin poistettiin, mutta myöhemmin Lennistä kirjoitettiin Kohu-lehteen negatiivista julkisuutta tuottava juttu, jonka takia Loiste-kilpailun päättäjät kertoivat peruvansa Lennin voiton.


text: Lenni auttoi Stella Kuparista koulun oppilaskunnanpuheenjohtaja kisassa. Myöhemmin hän sai kuulla, että Stellalla on perinnöllinen sairaus. Stellan ja Lennin välit lämpenivät ja he päätyivät suutelemaan. Sittemmin he alkoivat seurustella. Lenni kuitenkin ihastui uudelleen Mariaan, joka jätti Oskun voidakseen seurustella tämän kanssa. Lenni ei jättänyt Stellaa. Syksyllä 2018 Lenni ja Kaisla alkoivat seurustella.


text: Mirja Mäkimaa (es. Inka Kallén) on alun perin Kotikatu -draamasarjassa vuosina 1995–2001 ja 2011–2012 esiintynyt hahmo, joka saapui Virtauksen terveysasemalle lääkäriksi joulukuussa 2012 jaksossa ”Tytöksein sut aikanaan saan”. Mirja on syntynyt vuonna 1982 ja hän on kotoisin Helsingistä. Mirjan isä Pertti on ammatiltaan juristi ja Eeva-äiti on työskennellyt muun muassa kiinteistövälittäjänä. Mirjan veli Janne on pappi ja Laura-sisko on floristi.


text: Mirjalla oli Virtauksessa asuessaan lyhyt suhde HP Latvalan kanssa, mutta suhde kuitenkin päättyi HP:n yllättäen lähdettyä Virtauksesta. HP:n jälkeen Mirjalla oli yhden illan juttu Karri Palomäen kanssa, joka sekoitti pahasti Karrin pään hänen rakastuessa Mirjaan. Karrin jälkeen Mirja muutti avoliittoon Otso Karhun kanssa, ja he menivät kihloihin. Suner joutui myymään työsuhdeasunnot ja Mirja osti Otson asunnon. Otson ja Jaanan välien lämmettyä Otso halusi aloittaa puhtaalta pöydältä Jaanan kanssa, ja jätti Mirjan. Mirja antoi Otson jäädä asuntoonsa vuokralaiseksi ja asui itse hetken Helsingissä kaverinsa luona ja kulki sieltä aina Virtaukseen töihin. Otson ja Jaanan suhteen päätyttyä Mirja muutti takaisin Otson luokse mutta vain kämppäkaveriksi, ei kuitenkaan mennyt kauan ennen kuin he olivat taas yhdessä ja kihloissa. Eron jälkeen Mirja muutti Namibiaan työskentelemään lääkärinä.


text: Henrik Paltamo (es. Tapani Perttu) esiintyi sarjassa vuosina 2010–2011. Henrik oli Virtauksen tunnetuin lääkäri. Hänellä oli myös menneisyys Ainon entisenä nuoruudenheilana ennen Ensiota. Henrikillä todettiin aivokasvain, joka aiheutti hänelle muun muassa käsien tärinää. Selvittyään leikkauksesta hän sai aiemmin hiivuksissa olleen elämänhalunsa takaisin. Sarjassa epäiltiin, että Henrik olisi ollut Asko Haaviston isä, mutta tämä paljastui myöhemmin harhaluuloksi DNA-testin avulla.


text: Asko löysi Henrikin juhlapaikan puutarhasta tämän ollessa menehtymäisillään Marika Ruuskasen ja Tero Kuuslan häissä sarjan jaksossa 135. Asko kutsui kertomansa mukaan paikalle ambulanssin, mutta ensihoitajat totesivat Henrikin jo kuolleeksi. Henrik Paltamo halusi testamentissaan selvittää mahdollisen isyytensä ja lisäksi hän jätti Ainolle perintönä huomattavan summan rahaa.


text: Henrik nähtiin myös Ension harhana kolmannen kauden päätösjaksossa. Harhassa Henrik kutsui syöpää sairastavaa Ensiota luokseen. Henrikkiä esittänyt teatterineuvos Tapani Perttu menehtyi heinäkuussa 2018 ja sarjan viimeisen jakson lopussa oli hänen muistolleen tehty huomionosoitus.


text: Hilkka Ranta (es. Margit Tuomi) työskenteli Sunerilla johdon assistenttina. Hilkka oli entisen toimitusjohtajan Pentti Ruuskasen oikea käsi Sunerin alkuajoilta saakka. Hilkka on esiintynyt sarjassa myöhemminkin ns. taustahenkilönä Virtauksen kuorossa, mutta hän ei ole ollut enää varsinainen roolihenkilö.


text: Joonas Rantala (es. Frans Isotalo) on Reino Tuomisen ystävä, jonka kanssa he tutustuivat poliisikoulussa. He molemmat ovat kiinnostuneita Krista Kortelaisesta, jonka kanssa molemmilla on myös ollut säpinää. Kun Reino ei uskonut Kristan väitteitä Terhin valeraskaudesta, Krista valitsi Joonaksen ja pari ehti seurustella hetken ennen kuin Reino ja Joonas tappelivat julkisesti ravintolassa. He häpäisivät Kristan, joka ilmoitti molemmille, ettei koskaan enää tule seurustelemaan kummankaan kanssa. Joonas palasi sarjaan loppusyksystä 2017 ottamaan Kristan ulkomaanreissullaan tapaamaa uutta miesystävää Umbertoa kiinni, sillä Umberto oli Kristan tietämättä ammattirikollinen ja huumekauppias. Joonaksen välit Kristaan lämpenivät kuulusteluiden seurauksena uudelleen ja pari päätyi suutelemaan. Myöhemmin kuitenkin todettiin, ettei Kristan ja Joonaksen välillä ole mitään. Syksyllä 2018 Joonas palasi sarjaan tarjottuaan työtehtävää Reinolle. Työtehtävä paljastui Joonaksen bisnekseksi ja Joonas joutui vankilaan.


text: Aapo Rönkkö (es. Kalle Ruusukallio) on esiintynyt sarjassa alusta asti vuodesta 2010 alkaen. Aapo on Vihreiden Valojen kosketinsoittaja. Aapo on kihloissa samassa bändin rumpalina toimivan Cicca Kallaksen kanssa. Koska Vihreitä Valoja ei ole sarjassa nähty vuoden 2017 jälkeen, Aapoa nähdään lähinnä ainoastaan Turpiinissa ja sielläkin harvoin. Sarjan viimeisessä jaksossa häntä nähtiin hieman enemmän, sillä hän oli Haavistossa esiintymässä bändinsä kanssa.


text: Terhi Sillanpää (ent. Tuominen, es. Vilma Kinnunen) on Reinon entinen aviovaimo, johon Reino tutustui poliisikoulussa. Risteilyllä Terhi ja Reino päätyivät sänkyyn, mikä ei merkinnyt Reinolle mitään, mutta Terhi rakastui Reinoon ja saadakseen Reinon itselleen Terhi ilmoitti Reinolle olevansa raskaana, jonka myötä he menivät kihloihin ja huhtikuussa 2017 pari meni naimisiin. Hääjuhla pidettiin Turpiinissa. Häiden jälkeen Reinon kämppikset Tomi ja Terhin kaasona toiminut Terhin raskauden aitoutta epäillyt Krista saivat selville, että Terhi valehtelee raskaudesta, sillä Terhin näyttämä ultraäänikuva oli yli kymmenen vuotta vanha netistä löydetty kuva. Häämatkalta palattuaan Terhi oli sanonut Reinolle jäävänsä ystävänsä luo Helsinkiin pariksi päiväksi, mutta soitti sieltä ilmoittaen saaneensa keskenmenon, jonka Reino uskoi ja meni aivan rikki uutisesta. Todellisuudessa yksinäinen Terhi halusi Reinon avioliittoon kanssaan teeskentelemällä raskauden, joka "meni kesken" pian parin häiden jälkeen. Terhi jäi Reinolle kiinni valheistaan pian teeskennellyn keskenmenon jälkeen. Terhi sai kuitenkin Reinon säälimään itseään ja pari oli vähällä palata yhteen, kunnes Terhi kuuli Reinon sanovan Tomille, ettei rakasta Terhiä. Terhi lähti suutuspäissään Turpiinista ja poistui sarjasta.


text: Syksyllä 2017 Terhi palasi sarjaan, kun Reino ja Krista yllättivät hänet suutelemasta Reinon kaveria Joonasta, vaikkei tätä miestä ruudussa nähtykään. Terhi ja Reino olivat toistensa tukena jonkin aikaa tämän jälkeen, kunnes Krista kehotti Reinoa päästämään irti menneestä, sillä se ei auttaisi häntä pääsemään yli avioerostaan. Reino soitti Terhille ja sanoi, että olisi parempi etteivät he enää tapaisi. Tammikuussa 2018 hän kuitenkin palasi kämppisten kuvioihin, kun selvisi, että nykyisin kodittomana elevä Terhi nukkui heidän kerrostalonsa ullakolla, sillä hänellä oli edelleen avaimet asuntoon. Yöllä hän oli käynyt viemässä kämppisten jääkaapista heidän ruokiaan. Kun Reino löysi Terhin ullakolta, Terhi yöpyi yhden yön Reinon huoneessa, kunnes he seuraavana päivänä hankkivat Terhin luovuttaneen opiskelupaikan poliisikoulusta hänelle takaisin. Opiskelupaikan myötä hän sai asunnon koulun asuntolasta. Myöhemmin Terhi päätti Reinon sijaan alkaa takertua Kristaan, jonka kautta saisi takaisin yhteyden Reinoon, joka oli päättänyt unohtaa Terhin. Hän seurasi Kristaa ja Reinoa erääseen ravintolaan ja sen jälkeen Turpiiniin, missä Reino ilmoitti Terhille, että Krista on hänelle se oikea eikä hän halua olla tekemisissä Terhin kanssa.


text: Azad Sorani (es. Mebest "Mebe" Rasid) saapui etsimään Ainoa ja majaili Haavistossa. Myöhemmin Azad tutustui myös Ainon lapselapseen Tuijaan. Tuija ehdotti naimisiin menoa Azadin kanssa. Azad ei siihen suostunut, mutta sitten Aino ehdotti menevänsä Azadin kanssa naimisiin. Aino ja Azad pitivät häät Tomin luona, jossa olivat myös Tuija ja Reino. Myöhemmin Aino paljasti perheelleen, että hän on naimisissa Azadin kanssa. Azadin piti saada oleskelulupa, joten hän meni Ainon kanssa poliisin puheille saadakseen nämä vakuutettua liittonsa laadusta.


text: Myöhemmin Roni Sirén laittoi varastamansa rahat Azadin laukkuun. Poliisit löysivät rahat hänen laukusta ja Azad pidätettiin. Roni kuitenkin tunnusti Askolle poliisiasemalla varastaneensa Ainon rahat niin Azad lopulta vapautettiin. Sittemmin Azad ja Aino rakastuivat oikeasti ja heidän avioliittonsa oli täysin aito. Azad kuuli, että hänen isänsä oli sairastunut pakolaisleirillä ja lähti auttamaan häntä. Vähän sen jälkeen Haavistoon tuli Azadille kielteinen turvapaikkapäätös. Tämän seurauksena Azad poistui sarjasta. Pari kuitenkin erosi vuoden 2017 syyskaudella Ainon toimesta sähköpostin välityksellä.


text: Lotta Sund (es. Rebecca Viitala) esiintyi sarjassa syksyllä 2013. Asko tapasi Lotan käydessään Göteborgissa selvittämässä isänsä perintöasioita. Parille syntyi suhde. Pari eteni suhteessa nopeasti ja pian Lotta muutti Virtaukseen asumaan. Lotta aiheutti kitkaa Askon ja tämän lasten väleihin. Lopulta Asko jätti Lotan, koska Lotta olisi halunnut hankkia lapsia, eikä Asko lopulta ollutkaan varma, haluaako erota lopullisesti Minnasta. Syksyllä 2015 kävi kuitenkin ilmi, että Lotta oli tullut hänen ja Askon suhteen aikana raskaaksi ja heillä on yhteinen poika, Lasse. Myöhemmin kävi ilmi, että Lasse ei olekaan Askon lapsi vaan Lotan työkaverin, jonka kanssa Lotalla oli ollut lyhyt romanssi sillä aikaa, kun he eivät olleet yhdessä Askon kanssa.


text: Veeti Susimaa (es. Joes Teka) esiintyi sarjassa vuosina 2013–2015. Veeti kävi lukiota Virtauksen ilmaisutaidon lukiossa. Veeti seurusteli pitkään Iris Rainion kanssa, mutta suhde päättyi lopulta Veetin lähdettyä Kanadaan tutustumaan siskoonsa Candy Williamsiin, sillä heidät oli lapsena adoptoitu eri perheisiin. Veeti oli tulossa pyytämään Iristä mukaan alun perin kahden viikon mittaiseksi suunnitellulle matkalleen, mutta kuuli asuntolan eteisessä kuinka Iris sanoi miettineensä jo aiemmin, että hänen olisi parempi erota Veetistä ja nyt se tapahtuisi Veetin lähdön myötä. Veeti pettyi ja soitti vielä lentokentältä Candylle kysyäkseen, olisiko pidempi viipyminen Candyn luona mahdollinen ja Candy suostui.


text: Reino Juhani Tuominen (es. Aku Sipola) saapui sarjaan Voimalan 100-vuotisjuhlassa, joka päättyi räjähdykseen. Reino toimi Otso Karhun sijaisena järjestysmiehenä. Reino ihastui Kristaan, kun tämä oli tulossa toimistoonsa ja Reinon piti tarkistaa hänen laukkunsa sisältö kaiken varalta. Krista suuttui Reinolle. Reino meni pyytämään Kristalta anteeksi kahvin ja pullan kanssa, mutta yllätti Kristan vaihtamassa vaatteitta. Jaksossa 529, joka esitettiin keväällä 2016, Reino muutti yhteiseen kimppakämppään Kristan, Sonjan ja Tomin kanssa.


text: Reinolle kehittyi pientä säätöä Kristan kanssa. He vaihtoivat ensisuudelmansa juhannuksena. Sen jälkeen suhde jäi on-off-tilanteeseen. Kaksikko suuteli uudemman kerran ollessaan kahdestaan kotona. Sonja ja Tomi keskeyttivät heidät tullessaan ystäviensä kanssa juhlimaan. Myöhemmin Reino järjesti Kristalle romanttisen yllätyksen Turpiinissa. Reino oli myös varannut heille hotellihuoneen. Kaikki meni hyvin, kunnes Reinon yhden illan juttu Terhi soitti ja kertoi raskaudestaan. Terhi vaati Reinolta paljon ja Reino päätti osallistua lapsen elämään ehtona, että hän seurusteli Terhin kanssa. Reino kosi Terhiä ja he menivät naimisiin. Pian häiden jälkeen Terhi sai keskenmenon. Pian tämän jälkeen Terhiä pitkään epäilleelle Kristalle sekä Tomille ja Sonjalle paljastui, ettei Terhi ultraäänikuvan perusteella ollutkaan ollenkaan raskaana. Reino ei uskonut Kristaa ja muutti Terhin luo asumaan, mutta pian myös Reinolle paljastui, ettei Terhi ollut raskaana ja hän muutti takaisin kotiin.


text: Syksyllä 2017, Reino yritti saada Kristaa takaisin ja heidän väliensä lämmetessä Terhi saapui jälleen kuvioihin. Tammikuussa 2018 esitetyssä jaksossa, Reino kertoi haluavansa unohtaa Terhin ja sanoi tälle, että Krista on hänelle se oikea eikä Terhi. Krista ja Reino olivat aikeissa palata yhteen, mutta heidän välilleen syntyi jälleen kerran pientä kinaa. Kevään 2018 päätösjaksossa he päätyivät vihdoin sänkyyn. Syksyllä 2018 he alkoivat seurustella vakavasti. Reino sai vaarallisen työtehtävän työkaveriltaan Joonakselta, joka johti Reinon ja Kristan eroon ja väärinkäsityksiin, kun Krista perusti yrityksensä Virtaukseen ja Reino otti työtehtävän vastaan Helsingistä. Krista ja Reino yrittivät sopia ja Reino oli ostanut Kristalle sovintolahjan, mutta Joonas pilasi määräämällä Reinon töihin. Sonjan yllyttämänä Krista lähti etsimään Reinoa Helsingistä, joka johti siihen, että Reino ja Krista saivat selville toistensa tilanteet ja Joonaksen valheet päätyen takaisin yhteen. Joonaksen antama työtehtävä paljastui valheeksi. Kristan mukaan Reino ei menettänyt häntä missään vaiheessa, kun Reino epäili hänelle tehneensä elämänsä virheen. Sarjan toiseksi viimeisessä jaksossa kerrotaan muun muassa Kristan ja Reinon tulevaisuudesta, joka etenee niin, että he päätyvät yhteen ja alkavat rakentamaan yhdessä taloa Virtaukseen, mutta eroavat hetkeksi vessapöntön väriin liittyvästä erimielisyydestä johtuen. Kämppikset saavat kuitenkin juoniteltua heidät takaisin yhteen. Krista ja Reino järjestävät tupaantuliaiset ja ovat täynnä rakastuneita ja onnellisia. Jakson lopussa he istuvat onnellisina talonsa pihalla vannoen rakkautta toisillensa.


text: Mirkku Virkkunen (es. Sonja Halla-aho) on sarjassa vuonna 2016 ja 2018 esiintynyt kirjastonhoitaja. Hänellä oli epämääräistä säätöä Tomi Karhun kanssa ja myöhemmin hän seurusteli jonkin aikaa Lauri Kallion kanssa.Mirkku palasi kuitenkin sarjaan syksyllä 2018. Hän palasi esittämään Laurin tyttöystävää, josta Elina tuli mustasukkaiseksi. Lopulta Lauri ja Mirkku alkoivat seurustella tosissaan. He kuitenkin erosivat nopeasti, koska Mirkku tuli mustasukkaiseksi Elinasta. Mirkku oli Tomin leffaprojektissa päähenkilönä, kunnes Iris vaihtui päänäyttelijäksi. Sarjan viimeisessä jaksossa Mirkku palasi yhteen Laurin kanssa, kun tämä ei mennytkään naimisiin Elinan kanssa, kuten alun perin oli tarkoitus.


title: Five World Trade Center

text: Five World Trade Center (5 World Trade Center, lyhennettynä 5 WTC) on rakenteilla oleva pilvenpiirtäjä New Yorkin Lower Manhattanilla. Rakennus on osa New Yorkin World Trade Centerin uudelleenrakentamisprojektia ja se tulee sijaitsemaan osoitteessa 130 Liberty Street. Five World Trade Centerin rakennustyöt aloitettiin syyskuussa 2011. Rakennuksen tulee sijaitsemaan samalla tontilla, jolla sijaitsi syyskuun 11. päivän iskuissa pahoin vaurioitunut toimistorakennus Deutsche Bank Building. Rakennus saatiin purettua lopullisesti helmikuussa 2011.


title: Five World Trade Center

text: JPMorgan Chase ilmoitti kesäkuussa 2007 kiinnostuksestaan toimia Five World Trade Centerin kehittäjänä. Yhtiöllä oli suunnitelma siirtää päämajansa tulevaisuudessa rakennukseen. JPMorgan Chasen osallistuminen 5 WTC:n rakentamiseen muuttui kuitenkin epävarmaksi yhtiön ostettua 2008 Bear Stearns -investointipankin. Investoinnin jälkeen JPMorgan Chase on ilmoittanut siirtävänsä päämajansa Bear Stearnsin entiseen päämajaan, 383 Madison Avenueen. Five World Trade Centerin nykyisenä kehittäjänä toimii New Yorkin satamaviranomainen Port Authority of New York and New Jersey.


title: Five World Trade Center

text: New Yorkin alkuperäinen World Trade Center koostui seitsemästä eri rakennuksesta. Niistä korkeimmat olivat arkkitehti Minoru Yamasakin suunnittelemat kaksoistornit One- ja Two World Trade Center, jotka valmistuivat 1970 ja 1971. Kaksoistornien lisäksi World Trade Center koostui viidestä matalammasta rakennuksesta. Niistä yksi oli 9-kerroksinen Five World Trade Center, jossa toimineita yrityksiä olivat muun muassa JPMorgan Chase, FedEx, Morgan Stanley, US Airways ja American Airlines. Five World Trade Center sijaitsi World Trade Centerin alueen koilliskulmalla, jolla tulee sijaitsemaan uusi Two World Trade Center.


title: Five World Trade Center

text: 11. syyskuuta 2001 19 kaappaajaa ottivat haltuunsa neljä matkustajalentokonetta Yhdysvalloissa. Yksi kaapatuista koneista oli American Airlinesin lento 11, joka törmäsi One World Trade Centeriin kello 8.46 paikallista aikaa. Kello 9.03 iskeytyi United Airlinesin lento 175 Two World Trade Centeriin. Kello 9.59 sortui Two World Trade Center ensimmäisenä rakennuksena. One World Trade Center sortui puoli tuntia myöhemmin kello 10.28. Tornien sortumisen syynä on pidetty viranomaisten selvityksen mukaan lentokoneiden törmäyksessä aiheutuneiden valtavien tulipalojen aiheuttamaa vaikutusta rakennusten teräspilareihin ja -rakenteisiin. Rakenteiden paloeriste tuhoutui kuumuudessa ja niiden lujuus sekä kantavuus heikkenivät, mikä aiheutti pilarien vääntymisen ja rakennusten sortumisen. Five World Trade Center vaurioitui pahoin kaksoistornien sortumisessa. Rakennus purettiin myöhemmin.


title: Five World Trade Center

text: World Trade Centerin tuhoutumista seurasi julkisuudessa laaja keskustelu World Trade Centerin alueen tulevaisuudesta. Ehdotuksia alueen uudelleenrakentamiseksi alkoi tulla miltei heti iskujen jälkeen. Vuonna 2003 Lower Manhattan Development Corporation järjesti suunnittelukilpailun alueen tulevaisuudesta. Kilpailun voitti arkkitehti Daniel Libeskindin suunnitelma, joka käsitti laajan puistoalueen paikalla, jolla kaksoistornit alun perin sijaitsivat sekä sen ympärillä viisi korkeaa toimistorakennusta.


title: Five World Trade Center

text: Heinäkuussa 2007 arkkitehtitoimisto Kohn Pedersen Foxin toimitusjohtaja Gene Kohn vahvisti tiedot, että toimisto suunnitteli uutta Five World Trade Centeria tontin omistajan Porth Authorityn ja JPMorgan Chasen tukemana paikalle, jolla aiemmin sijaitsi terrori-iskuissa vaurioitunut ja myöhemmin korjauskelvottomana purettu Deutsche Bank Building. Vuonna 2008 JPMorgan Chase ilmoitti kuitenkin hylkäävänsä suunnitelman päämajan siirtämisestä uuteen Five World Trade Centeriin. Yhtiön ilmoituksen jälkeen Porth Authority teki vaihtoehtoisia suunnitelmia muuttaa 5 WTC:n suunnitelma toimistorakennuksesta asuinrakennukseksi.


title: Five World Trade Center

text:
11. toukokuuta 2009 Porth Authority ilmoitti, ettei uutta Five World Trade Centeria mahdollisesti rakenneta lainkaan. Päätöksen taustalla oli halu vähentää uuden World Trade Centerin rakennuskompleksin pinta-alaa, talousongelmat ja erimielisyydet World Trade Centerin kehittäjän Larry Silversteinin kanssa.
Heinäkuussa 2009 ilmoitettiin mahdollisesta suunnitelmasta siirtää uuden One World Trade Centerin viereen suunniteltu Performing Arts Center Five World Trade Centerin paikalle. Kuitenkin 25. maaliskuuta 2010 Porth Authority ilmoittikin, että se toimii yhä kehittäjänä Five World Trade Centerin rakentamiseksi toimistorakennuksena. Kesäkuussa 2010 New Yorkin yliopisto ilmaisi kiinnostuksena toimia osakkaana rakennuksen suunnitelman kehittämisessä.
Valmistuttuaan Five World Trade Center käsittää 42 kerrosta ja sen kattokorkeus on 226 metriä. Rakennuksen julkisivu tulee koostumaan lasijulkisivusta. Arkkitehtoninen erikoisuus rakennuksen suunnitelmassa on ulkoneva kannatuspalkki, joka käsittäisi seitsemän kerrosta. Rakennuksen arkkitehtuuri on saanut julkisuudessa negatiivista kritiikkiä. Monet kriitikot ovat epäilleet Five World Trade Centerin kannatuspalkin varjostavan uuden World Trade Centerin puistoaluetta ja muistomerkkiä. Bloomberg L.P.:n uutistoimiston toimittaja James S. Russell on kuvaillut 5 WTC:n arkkitehtuuria "huomattavan amatöörimäiseksi verrattaessa sitä Kohn Pedersen Foxin muihin suunnittelemiin toimistorakennuksiin." Lower Manhattan Development Corporation on todennut vastauksena kritiikkiin, ettei Five World Trade Centerin kannatuspalkki aiheuta yhtä suurta varjoa kuin esimerkiksi muut korkeammat uuden World Trade Centerin rakennukset.


title: Antoine Koné

text: Antoine Koné (s. 10. tammikuuta 1963) on norsunluurannikkolainen roomalaiskatolinen piispa. Hänet vihittiin papiksi Katiolan hiippakuntaan 28. joulukuuta 1991. Hänet nimitettiin Odiennén hiippakunnan piispaksi 1. heinäkuuta 2009, ja piispaksi vihkiminen seurasi 22. elokuuta. Pääkonsekraattorina toimi Bernard Agré, jota avustivat Pierre-Marie Coty ja Joseph Yapo Aké.


title: Salomon Lezoutié

text: Salomon Lezoutié (s. 8. huhtikuuta 1958) on norsunluurannikkolainen roomalaiskatolinen piispa. Hänet vihittiin papiksi Yopougonin hiippakuntaan 23. heinäkuuta 1989 ja nimitettiin Odiennén piispaksi 29. heinäkuuta 2005. Piispaksi vihkiminen seurasi 8. lokakuuta. Pääkonsekraattorina toimi Laurent Akran Mandjo, jota avustivat Marie-Daniel Dadiet ja Maurice Konan Kouassi.


title: Salomon Lezoutié

text: Lezoutié nimitettiin Yopougonin koadjuuttoripiispaksi 3. tammikuuta 2009.


title: Noitavainot Euroopassa

text: Noitavainot Euroopassa on Marko Nenosen kaksiosainen teos noitavainoista: "Noitavainot Euroopassa: Myytin synty" (2006) ja "Noitavainot Euroopassa: Ihmisen pahuus" (2007). Noitavainoista Suomessa Nenonen oli kirjoittanut teoksessa "Synnin palkka on kuolema" (1994).


title: Libya, Libya, Libya

text: Libya, Libya, Libya (tunnettu myös nimellä Ya Beladi, ”Oi, isänmaani!”) on Libyan kansallislaulu. Laulun on säveltänyt Mohammed Abdel Wahab, joka on säveltänyt myös Tunisian kansallislaulun Humat al-himan ja Yhdistyneiden arabiemiraattien kansallislaulun Iši biladi sekä sovittanut Egyptin kansallislaulun Biladi, Biladi, Biladi. Laulun on sanoittanut Al Bashir Al Arebi. Libya, Libya, Libya otettiin maan kansallislauluksi sen itsenäistyessä Italiasta vuonna 1951. Muammar Gaddafin syrjäytettyä maata hallinneen kuningas Idris I:n vuonna 1968 maan uudeksi kansallislauluksi valittiin egyptiläinen marssi Allahu Akbar vuonna 1969. Vuoden 2011 levottomuuksien jälkeen maata hallitseva siirtymäajan kansallinen neuvosto otti uudelleen käyttöön maan aikaisemman kansallislaulun.


title: Libya, Libya, Libya

text:
يا بلادي بجهادي وجلادي
ادفعي كيد الأعادي و العوادي
واسلمي
اسلمي طول المدي إننا نحن الفدا
ليبيا ليبيا ليبيا


title: Libya, Libya, Libya

text:
يا بلادي أنت ميراث الجدود
لارعى الله يداً تمتد لك
فاسلمي، إنا -على الدهر- جنود
لا نبالي إن سلمت من هلك
وخذي منا وثيقات العهود
إننا يا ليبيا لن نخذلك
لن نعود للقيود قد تحررنا وحررنا الوطن
ليبيا ليبيا ليبيا


title: Libya, Libya, Libya

text:
جرّد الأجداد عزماً مرهفاً
يوم ناداهم منادٍ للكفاح
ثم ساروا يحملون المصحفا
باليد الأولى، وبالأخرى سلاح
فإذا في الكون دين وصفا
وإذا العالم خير وصلاح
فالخلود للجدود إنهم قد شرفوا هذا الوطن
ليبيا ليبيا ليبيا


title: Libya, Libya, Libya

text:
يا ابن ليبيا، يا ابن آساد الشرى
إننا للمجد والمجد والمجدُ لنا
مذ سرونا حمد القوم السرى
بارك الله لنا استقلالنا
فابتغوا العلياء شأواً في الورى
واستعدوا للوغى أشبالنا
للغلاب يا شباب إنما الدنيا كفاح للوطن
ليبيا ليبيا ليبيا


title: Libya, Libya, Libya

text:
Ya Biladi Ya Biladi Bijihadi Wajiladi
Idfa'i Kaydal A'adi Wal'awadi Waslami
Islami Islami Islami Tulal Mada Innana Nahnul Fida
Libya Libya Libya.


title: Libya, Libya, Libya

text:
Yabiladi Anti Mirathul Judud
La Ra'allahu Yadan Tamtaddu Lak
Faslami Inna 'Aladdahri Junud
La Nubali In Salimti Man Halak
Wakhudi Minna Wathiqatil 'Uhud
Innana Ya Libya Lan Nakhdilak
Lanna'ud Lil Quyud Qadd Taharrarna Waharrarnal Watan
Libya Libya Libya.


title: Cantor Fitzgerald

text: Cantor Fitzgerald L.P. on yhdysvaltalainen yritys, jonka toimialoja ovat muun muassa finanssipalvelut, joukkovelkakirjat ja investointipankkitoiminta. Yhtiön pääkonttori sijaitsee Midtown Manhattanilla, New Yorkissa.


title: Cantor Fitzgerald

text: Cantor Fitzgeraldin pääkonttori sijaitsi aiemmin World Trade Centerin kaksoistornien Pohjoistornissa (1 WTC) Lower Manhattanilla kerroksissa 101-105. Yhtiö menetti yli kaksi kolmasosaa työntekijöistään, 658 ihmistä, syyskuun 11. päivän iskuissa vuonna 2001, mikä on eniten World Trade Centerissa toimineista yrityksistä.


title: Hawk-Eye

text: Hawk-Eye on suurnopeuskameroita hyödyntävä tietokonejärjestelmä, jota käytetään muun muassa tennis- ja krikettiotteluissa tuottamaan animoitu rekonstruktio pallon liikkeistä ja sitä käytetään kun halutaan tarkistaa, oliko pallo "sisällä" vai "ulkona". Pallon kulkua kentällä kuvataan useilla videokameroilla. Järjestelmä otettiin käyttöön ammattilaistenniksessä vuonna 2006.


title: Washington Street (Manhattan)

text: Washington Street on pohjois–etelä-suunnassa kulkeva katu New Yorkissa. Kadun pohjoisin kohta alkaa 14th Street -kadulta, ja katu päättyy Hubert Streetiin. Kaupunginosat, joiden läpi katu kulkee, ovat Meatpacking District, West Village, SoHo ja TriBeCa. Itä–länsi-suunnassa Washington Streetin läpi kulkevat kadut ovat pohjoisesta etelään: Christopher Street, Houston Street ja Canal Street.


title: Washington Street (Manhattan)

text: 1940-lukuun saakka Washington Streetilla eli suuri joukko libanonilaisia ja syyrialaisia kristittyjä arabeja. Arabien asuttamaa aluetta kutsuttiin nimellä Little Syria. Arabien asuinalue kuitenkin purettiin 1950-luvulle mennessä Brooklyn–Battery-tunnelin rakennustöiden vuoksi, joka otettiin käyttöön vuonna 1950.


title: Fire and Water

text: Fire and Water on brittiläisen Free-yhtyeen 26. kesäkuuta 1970 julkaistu kolmas ja samalla menestynein albumi. Sillä on yhtyeen tunnettu kappale, singlehitti ”All Right Now”. Sekä kappale että albumi muodostuivat yhtyeen läpimurroiksi, ja molemmat nousivat Britanniassa listasijalle 2 kesällä 1970. "Fire and Water" menestyi myös Yhdysvalloissa yltäen ainoana Free-albumina Billboardin top 20:een.


title: Fire and Water

text:
A-puoli
B-puoli


title: Suomen Urheilukuninkuuskilpailut 1904

text: Suomen urheilukuninkuudesta kilpailtiin Helsingissä 23. - 24. heinäkuuta 1904. Aarne Nylenius onnistui ainoana kilpailijana saavuttamaan maisterin arvon kaikissa kymmenessä lajissa ja sen johdosta hänet kruunattiin urheilukuninkaaksi, vaikka Heikki Åhlman olikin pisteissä parempi. Jälkimmäinen jäi leuanvedossa 12:een, ja tämä pilasi muutoin loistavan sarjan. Pistemäärä laskettiin kahdeksan pakollisen lajin sijaluvuista, voittaja 1, toinen 2 jne...


title: Suomen Urheilukuninkuuskilpailut 1904

text: Lajit ja maisterin (kandidaatin) vaatimukset: 1. leuanveto 16 (12), 2. kieppi 5 (3), 3. 100 m 12,8 (13,6), 4. pituus 500 (440), 5. korkeus 135 (120), 6. kuula 9,00 (8,00), 7. keihäs 25,00 (21,25), 8. 1500 m 5.30,0 (5.50,0), 9. "seiväs 220 (190)" 10. "hirrensyöksy 6 m (5 m)", 11. "kiekko 23,00 (20,00)". "Kursivoidut" lajit sekä uinti olivat vaihtoehtoisia (kaksi neljästä). Heitot ja hypyt suoritettiin "molemminpuolisesti" ja rajat olivat kummallekin puolelle samat.


title: Jethro Rostedt

text: Jethro Juuso Rostedt (s. 17. maaliskuuta 1976 Turku) on Aninkaisten Kiinteistövälityksen toimitusjohtaja, omistaja ja Turun kaupunginvaltuutettu. Hän on ollut mukana useissa televisio-ohjelmissa, joista ensimmäinen oli tosi-tv-ohjelma Diili syksyllä 2009. Rostedt asettui ehdolle vuoden 2017 kuntavaaleihin ja pääsi Turun kaupunginvaltuustoon. Hän edusti kaupunginvaltuustossa Kokoomusta elokuuhun 2018 asti, jolloin hän siirtyi Liike Nyt -liikkeen edustajaksi.


title: Jethro Rostedt

text: Rostedt on kertonut olevansa "synnynnäinen myyntimies", esimerkiksi partiolaisena hän myi adventtikalentereita enemmän kuin muut pojat yhteensä. Teini-ikäisenä hän myi myös äitinsä Oriflame-tuotteita. Työuransa hän aloitti lääke-edustajana. Vuonna 1998 hän tutustui Aninkaisten shakkikerhossa Aninkaisten kiinteistövälityksen toimitusjohtajaan, joka kertoi avoinna olevasta myyjän paikasta. Rostedt kouluttautui alalle ja osti yrityksen kuusi vuotta myöhemmin. Rostedt on laillistettu kiinteistönvälittäjä ja julkinen kaupanvahvistaja.


title: Jethro Rostedt

text: Rostedt ilmoittautui vuonna 2008 "Diiliin", pääsi koekuvauksiin ja osallistujaksi vuoden 2009 Diiliin. Toisesta jaksosta lähtien Rostedt alkoi saada huomiota mediassa ja ihailijat lähestyivät häntä sähköpostitse ja kirjeitse. Rostedt sijoittui kilpailussa kolmanneksi.


title: Jethro Rostedt

text: Kesällä 2010 Rostedt osallistui "Neljän tähden illallinen" -sarjan ensimmäiselle tuotantokaudelle ja syksyllä "Tanssii tähtien kanssa" -sarjan viidennelle tuotantokaudelle. Keväällä 2011 hän esiintyi "Keksijätehdas"-ohjelman tuomaristossa. Syksyllä 2011 hän juonsi "Mieletön maailma" -ohjelmaa. Keväällä 2012 Rostedt oli hypnotisoitavana vieraana "Mitä tuli tehtyä" -sarjan 1. tuotantokaudella. Vuonna 2012 Rostedt esiintyi myös Yleisradion "Elämä pelissä" -televisiosarjassa, jossa julkisuuden henkilöt pyrkivät parantamaan elämänlaatuaan.


title: Jethro Rostedt

text: Vuonna 2014 Rostedt alkoi esiintyä "Myyntimies Jethro" -televisio-ohjelmassa, joka seuraa hänen elämäänsä kiinteistövälittäjänä ja kotioloissa. Vuoden 2015 syksyllä Nelosella alkoi uusi sarja "Kauppaneuvos Jethro" ja maaliskuussa 2016 Tv5-kanavalla sarja "Myyntimies Jethro matkoilla".


title: Jethro Rostedt

text: Jethro on Sara Siepin kanssa luotsaamassa uutta versiota "Onnenpyörästä"


title: Jethro Rostedt

text: Rostedt on ollut naimisissa 20-vuotiaasta asti. Hänen vaimonsa Henna työskentelee Aninkaisten reskontranhoitajana. Turun Hirvensalossa asuvalla pariskunnalla on kolme lasta. Rostedt harrastaa shakkia, jonka hän aloitti seitsemänvuotiaana. Hän pitää parhaana shakki-saavutuksenaan joukkuekilpailun SM-pronssia, jonka hän voitti 1990-luvun lopulla.


title: Greatest Hits (Petula Clark, 1986)

text: Greatest Hits on kokoelma-albumi laulaja Petula Clarkin levyttämistä menestyskappaleista. Kappaleet ovat vuosilta 1958–1971 ja niitä on albumilla 20. Alkuperäinen levy-yhtiö on Pye Records.


title: Greatest Hits (Petula Clark, 1986)

text: Kokoelman on julkaissut BR Music vuonna 1986 lisenssillä, joka on saatu PRT-yhtiöltä Vip Recordsin kautta.


title: Greatest Hits (Petula Clark, 1986)

text: C-kasetteja on valmistanut Duplicate-yhtiö Belgiassa.


title: This Is My Song

text: This Is My Song on Charles Chaplinin tekemä laulu. Se oli mukana Chaplinin ohjaamassa yhdysvaltalaisessa elokuvassa "A Countess from Hong Kong" eli "Hongkongin kreivitär", jonka ensi-ilta oli vuonna 1967. Kappaleen levytti samana vuonna laulaja Petula Clark.


title: This Is My Song

text: Myöhempiä levyttäjiä on mm. Bobby Vinton.


title: This Is My Song

text: Juha Vainio kirjoitti lauluun suomenkieliset sanat, ja tämän käännöksen "Tämä on lauluni" levytti vuonna 1967 Matti Heinivaho.


title: The Little Shoemaker

text: The Little Shoemaker on alun perin ranskalainen lastenlaulu ”Le Petite Cordonnier”, jonka englanninkieliset sanat on tehnyt John Turner.


title: The Little Shoemaker

text: Heinäkuussa 1954 kappale nousi brittilistan kärkikymmenikköön Petula Clarkin laulamana ja oli korkeimmillaan sijalla seitsemän. Se oli samalla Clarkin ensimmäinen Top 10 -hitti. Levy-yhtiö oli Polygon Records.


title: The Little Shoemaker

text: Saman kuukauden aikana kappale nousi Yhdysvaltain listan Top 10:een The Gaylords -trion esittämänä ja oli parhaimmillaan listakakkosena. Laulu esitettiin osaksi italiaksi. Levy-yhtiö oli Mercury Records. Koko 1950-luvun myyntitilastoissa kappale oli sijalla 149.


title: The Little Shoemaker

text: Kappaleen levytti tuoreeltaan myös Alma Cogan.


title: Félix Kouadjo

text: Félix Kouadjo (1939 – 6. toukokuuta 2012) oli norsunluurannikkolainen roomalaiskatolinen piispa. Hänet vihittiin papiksi 16. maaliskuuta 1969 ja nimitettiin Bondoukoun hiippakunnan piispaksi 22. huhtikuuta 1996. Piispaksi vihkiminen seurasi 20. heinäkuuta. Pääkonsekraattorina toimi Laurent Akran Mandjo, jota avustivat Luigi Ventura ja Bernard Agré.


title: Tommi Liimatainen

text: Tommi Liimatainen on suomalainen manageri ja levy-yhtiö Hype Recordsin entinen toimitusjohtaja.


title: Tommi Liimatainen

text: Liimatainen on pikkuveljensä Jonne Aaronin Negative-yhtyeen manageri. Hän on manageroinut myös toisen pikkuveljensä Ville Liimataisen luotsaamaa yhtyettä Flinchiä sekä muita suomalaisia bändejä, kuten Poisonblackiä ja So Called Planiä. Hän on myös Jann Wilden ex-manageri.


title: Tommi Liimatainen

text: Vuonna 2012 Tommi toimi laulajakykyjä etsivän Idols-televisioformaatin kuudennen kauden tuomarina yhdessä Laura Voutilaisen ja Jone Nikulan kanssa.


title: Tommi Liimatainen

text: Vuonna 2011 Liimataisen manageroitavaksi siirtyi myös iskelmälaulaja Katri Helena, joka vaihtoi edellisen managerinsa Lilja Kainulaisen Liimataiseen tehtyään vuonna 2010 levytyssopimuksen Hype Recordsin kanssa. Kesällä 2013 Liimatainen myönsi suhteensa Katri Helenaan.


title: Poliisiylitarkastaja

text: Poliisiylitarkastaja on Suomen poliisin virka. Viran tehtäviin kuuluu muun muassa laillisuusvalvonta.


title: Michael Mulhall

text: Michael Mulhall (s. 25. helmikuuta 1962 Peterborough) on kanadalainen roomalaiskatolinen piispa. Hänet vihittiin papiksi Peterboroughin hiippakuntaan 2. heinäkuuta 1989 ja nimitettiin Pembroken hiippakunnan piispaksi 30. kesäkuuta 2007. Piispaksi vihkiminen seurasi 21. syyskuuta. Pääkonsekraattorina toimi Luigi Ventura, jota avustivat Terrence Thomas Prendergast ja Nicola de Angelis.


title: Paul-Émile Charbonneau

text: Paul-Émile Charbonneau (4. toukokuuta 1922 Sainte-Thérèse-de-Blainville – 21. toukokuuta 2014) oli kanadalainen roomalaiskatolinen piispa. Hänet vihittiin papiksi 31. toukokuuta 1947 ja nimitettiin Ottawan arkkihiippakunnan vihkipiispaksi sekä Thapsuksen titulaaripiispaksi 15. marraskuuta 1960. Piispaksi vihkiminen seurasi 18. tammikuuta 1961. Pääkonsekraattorina toimi Marie-Joseph Lemieux, jota avustivat William Joseph Smith ja Émilien Frenette.


title: Paul-Émile Charbonneau

text: Charbonneau sai 21. toukokuuta 1963 nimityksen Hullin hiippakunnan piispaksi, jona hän toimi, kunnes erosi tehtävistään 12. huhtikuuta 1973. Hän osallistui Vatikaanin toiseen kirkolliskokoukseen.


title: Citroën Saxo

text: Citroën Saxo on Citroënin vuosina 1996–2003 valmistama pieni henkilöautomalli, joka korvasi Citroën AX:n. Se perustui tekniikaltaan pitkälti Peugeot 106:een. Japanissa mallia myytiin nimellä Citroën Chanson. Saxon korvasivat Citroën C2 ja Citroën C3.


title: Citroën Saxo

text: Vuoden 2000 Euro NCAP -kolaritestissä Saxo sai kaksi tähteä viidestä.


title: Citroën Saxo

text: Mallia sai 1,0-, 1,1-, 1,4- tai 1,6-litraisella bensiinimoottorilla ja 1,5-litraisella dieselmoottorilla.


title: Émilien Frenette

text: Émilien Frenette (6. toukokuuta 1905 Montréal – 3. maaliskuuta 1983) oli kanadalainen roomalaiskatolinen piispa. Hänet vihittiin papiksi Montréalin arkkihiippakuntaan 30. toukokuuta 1931 ja nimitettiin Saint-Jérômen hiippakunnan piispaksi 5. heinäkuuta 1951. Piispaksi vihkiminen seurasi 12. syyskuuta. Pääkonsekraattorina toimi Ildebrando Antoniutti, jota avustivat Joseph-Conrad Chaumont ja Édouard Jetté.


title: Émilien Frenette

text: Frenette osallistui Vatikaanin toiseen kirkolliskokoukseen. Hän toimi hiippakuntansa johdossa, kunnes erosi tehtävistään 11. kesäkuuta 1971.


title: Mies kylmästä (elokuva)

text: Mies kylmästä (tai Vakoilija kylmästä, "The Spy Who Came in from the Cold") on Martin Rittin ohjaama mustavalkoinen elokuva vuodelta 1965. Elokuva perustuu John le Carrén menestysromaaniin "Mies kylmästä".


title: Mies kylmästä (elokuva)

text: Elokuvan pääosaa Alec Leamasia näyttelee Richard Burton, jonka roolisuoritusta on luonnehdittu lähes täydelliseksi.


title: Édouard Jetté

text: Édouard Jetté (9. elokuuta 1898 – 30. tammikuuta 1988) oli kanadalainen roomalaiskatolinen piispa. Hänet vihittiin papiksi Jolietten hiippakuntaan 31. toukokuuta 1923 ja nimitettiin sen vihkipiispaksi sekä Tabaen titulaaripiispaksi 3. tammikuuta 1948. Piispaksi vihkiminen seurasi 14. huhtikuuta. Jetté erosi tehtävistään vihkipiispana 3. tammikuuta 1968 ja kuoli 20 vuotta myöhemmin.


title: Édouard Jetté

text: Jetté osallistui Vatikaanin toiseen kirkolliskokoukseen.


title: Vital Massé

text: Vital Massé (s. 16. joulukuuta 1936) on kanadalainen roomalaiskatolinen piispa. Hänet vihittiin papiksi Jolietten hiippakuntaan 26. toukokuuta 1962 ja nimitettiin Saint-Jérômen hiippakunnan vihkipiispaksi sekä Giru Marcellin titulaaripiispaksi 20. lokakuuta 1993. Piispaksi vihkiminen seurasi 8. joulukuuta. Pääkonsekraattorina toimi Jean-Claude Turcotte, jota avustivat Gilles Lussier ja René Audet.


title: Vital Massé

text: Massé sai 8. syyskuuta 2001 nimityksen Mont-Laurierin hiippakunnan piispaksi.


title: Cummins

text: Cummins Inc. () on yhdysvaltalainen dieselmoottoreita valmistava yritys, jonka valikoimiin kuuluu muun muassa teollisuus- (työkoneet, rekat ym.), maatalous-, kaivos- ja louhos- sekä merimoottoreita. Cummins on listattu New Yorkin pörssiin. Yrityksen kotipaikka on Columbus Indianan osavaltiossa. Yrityksen liikevaihto oli 13,2 miljardia Yhdysvaltain dollaria vuonna 2010. Työntekijöitä on noin 40 000, joista 17 000 Yhdysvalloissa.


title: Cummins

text: Suomessa Cumminsin dieselmoottoreita myy ja markkinoi Machinery Oy, joka on ollut Cumminsin valtuutettu maahantuoja jo vuodesta 1964 saakka.


title: Cummins

text: Cummins oli vuonna 2012 maailman 20. suurin autoteollisuuden osatoimittajayritys.


title: Ritesh Deshmukh

text: Ritesh Deshmukh (s. 17. joulukuuta 1978) on intialainen elokuvanäyttelijä ja -tuottaja. Hän on poliitikko Vilasrao Deshmukhin poika ja koulutukseltaan arkkitehti.


title: Ritesh Deshmukh

text: Deshmukh teki elokuvadebyyttinsä tulevan vaimonsa Genelia D’Souzan kanssa elokuvassa "Tujhe Meri Kasam" (2003). Hänen ensimmäinen menestyselokuvansa oli "Masti" (2004). Myöhemmin hän on näytellyt menestyneissä elokuvissa kuten "Heyy Babyy", "Dhamaal" (2007), "Housefull" (2010), "Double Dhamaal" (2011), "Tere Naal Love Ho Gaya", "Housefull 2" (2012) ja "Grand Masti" (2013).


title: Martti Kuuskoski

text: Martti Kuuskoski (6. kesäkuuta 1917 Pyhtää – 18. lokakuuta 2011 Porvoo) oli suomalainen näyttelijä ja taiteilija.


title: Martti Kuuskoski

text: Kuuskoski näytteli Turun kaupunginteatterissa ja Tampereen Työväen Teatterissa, jossa hänen merkittävintä aikaansa oli vuodet 1949–1951 Eino Salmelaisen vuosina. Hän näytteli operettien hurmurirooleissa, muun muassa "Viktorian husaarissa" 150 kertaa. Taiteellisesti merkittävämpiä olivat kuitenkin "Hamletin" Laertes ja "Seitsemän veljeksen" Juhani. Kuuskoski näytteli myös parissa elokuvassa. Ne olivat "Sysmäläinen" (1938) ja "Pitkäjärveläiset" (1951).


title: Martti Kuuskoski

text: Näyttelijänura päättyi kun Kuuskoski ryhtyi 1950-luvulla taiteilijaksi ja perusti silloisen vaimonsa Helena Kuuskosken kanssa Atelier Faunin, joka teki Fauni-peikkoja ja Tove Janssonin muumien pohjalta muumihahmoja. Fauneja esiintyi sittemmin sarjakuvissa, lyhytelokuvissa, tekstiileissä ja kirjoissa. Järvenpään Peikkometsä oli ideoitu Faunin pohjalta, samoin Mallasjuoman Peikkolimsa. Nuutajärven laseissakin Fauni esiintyi. 1970-luvulla toimintansa lopettaneen yrityksen palveluksessa oli enimmillään 150 työntekijää. Sittemmin Kuuskoski muutti Suomusjärvelle, jossa hän jatkoi hahmojen tekoa toisen vaimonsa kanssa. 1980 hän perusti Jämsään Peikkopuiston, jossa toimi Peikkoteatteri.


title: Martti Kuuskoski

text: Kuuskoski asui viime vuodet Loviisassa.